text: 1Kunanqa contestamusqaykichismi qankunapa carta apachimuwasqaykichispi tapukamuwasqaykichista. Qankunan tapuwarankichis khaynata: ¿Allinchu kanman mana casarakuyrí? nispa. Arí, allinmi kanman mana warmiyoq kayqa. 2Ichaqa qaripas warmipas casarakunanmi, saynapi waqllikuy huchakunapi ama kawsanankupaq. Chayraykun qariqa huk warmillawan casarakunan. Saynallataq warmipas huk qarillawan casarakunan. 3Qosanqa warmillanwanmi puñunan. Saynallataqmi warminpas qosallanwan puñunan. 4Warmiqa qosanwan casarakusqanraykun, cuerponpaqa manaña dueñonñachu; aswanmi warminpa cuerponmantaqa esposonña dueñon. Saynallataqmi qosanpas warminwan casarakusqanrayku, cuerponpaqa manaña dueñonñachu; aswanmi qosanpa cuerponmantaqa warminña dueñon. 5Chayraykun casarasqakunaqa, warmipas qaripas, camapi kushka puñunankutaqa mana neganakunankuchu. Ichaqa sichus Diosman oracionpi huk tiempo dedicakuyta munaspankuqa, ishkayninkun acuerdoman haykunanku, camapi kushka huk tiempolla ama puñunankupaq. Chaymantan ichaqa, kaqmanta juntanakapuspa camapi kushka puñunanku. Sichus kushka mana puñuqtinkuqa, cuerponkutapas mana dominayta atispankun, diablo tentaqtin, waqllikuy huchaman urmankuman. 6Kaykuna nisqayqa huk consejollan, manan huk kamachikuychu. 7Noqaqa munaymanmi llapallan qarikunaqa noqa hina solterolla kanankuta. Ichaqa Diosninchismi sapankamaman huk atiyta qowanchis; wakinmanmi atiyta qowanchis soltero kananchispaq, wakinmantaq casado kananchispaq. Chayraykun noqanchisqa mana iguallachu kanchis. 8Kay consejotan qoni llapallan solterokunaman, hinallataq viudakunamanpas. Paykunapaqqa allinmi kanman, noqa hina solterolla kanankupaq, hinallataq viudakunapas sapallan qepakunankupaq. 9Ichaqa cuerponkuta dominayta mana atispaqa, casarakuchunku. Aswan allinmi kanman warmipas otaq qaripas casarakunankupaq, saynapi warmiwanpas otaq qariwanpas puñuyta munaspanku, waqllikuy huchaman ama urmanankupaq. 10Ichaqa casarasqa kaqkunamanmi kay kamachikuyta qoni. Kay kamachikuyqa manan noqapachu, aswanqa Diospa kamachikuyninmi: Casarasqa warmiqa amayá qosanmantaqa t'aqakuchunchu. 11Sichus t'aqakuspaqa, amañayá huk qariwanqa casarakuchunchu; aswanyá qosanwan allinpanakapuchun. Sichus mana allinpanakapuyta munaspaqa, sapallanyá qepakuchun. Saynallataqyá casarasqa qaripas warminmantaqa ama t'aqakuchunchu. 12Ichaqa wakinmanmi kay consejota noqa qoni. Kay consejotaqa manan Señorninchishchu qoran, aswanqa noqallan: Sichus mayqen hermanopas Jesucristopi mana iñiq warmiyoq kanman chayqa, amayá chay warminmantaqa t'aqakuchunchu sichus chay warmin paywan tiyayta munaqtinqa. 13Saynallataq sichus mayqen creyente warmipas mana creyente qariwan casarasqa kanman chayqa, amayá chay qosanmantaqa t'aqakuchunchu, sichus chay qosan paywan tiyayta munaqtinqa. 14Chay mana creyente qosanqa manan waqllikuy huchapichu kashan, Señor Jesucristopi chay warmin creesqanrayku. Saynallataqmi mana creyente warmipas manan waqllikuy huchapichu kashan, Señor Jesucristopi qosan creesqanrayku. Sichus mana saynachu kanman chayqa, wawankunapas Diospi mana creeq runakunapa wawankuna hinachá mana allin rikusqa kankuman. Ichaqa tayta mamanku casarasqa kasqankuraykun, wawankupas allin rikusqa kanku. 15Ichaqa sichus huk mana creyente qari warminmanta separakuyta munaspaqa, separakuchunyá. Saynallataq sichus huk mana creyente warmi, qosanmanta separakuyta munaspaqa, separakuchunyá. Casarasqa creyentekunaqa manan obligasqachu kanku, huk mana creyente qariwan otaq mana creyente warmiwanpas kushka tiyanankupaqqa. Hinaspapas Diosqa waqyawaranchis, hawkalla kawsananchispaqmi. 16Hinaspapas nillaykichistaqmi, Jesucristopi creeq warmiqa, allin kawsayninwanmi, mana creyente qosanta yanapanman, saynapi chay mana creyente qosanqa Jesucristopi iñispa, salvasqa kananpaq. Saynallataqmi Jesucristopi creeq qosapas, allin kawsayninwan, mana creyente warminta yanapanman, saynapi chay warminqa Jesucristopi iñispa, salvasqa kananpaq. 17Kay yachachisqaykunatan noqaqa llapallan iglesiakunapi yachachimuni: Saynaqa sapankamaykichisyá qaripas, hinallataq warmipas, imayna condicionpis Dios waqyasurankichis, chayta aceptaspa, kunanqa Diospi iñispa kawsaychis. 18Sichus pitapas circuncidasqataña Dios waqyaran chayqa, saynallayá qepakuchun. Saynallataq sichus pitapas mana circuncidasqata Dios waqyaran chayqa, amañayá chay circuncisión costumbretaqa ruwachikuchunchu. 19Chay circuncisión costumbreta ruwachikuypas, otaq mana ruwachikuypas, manan Diospaqqa importanteñachu. Aswanmi Diospaqqa importante, paypa kamachiwasqanchista kasukusqanchis. 20Chayraykun niykichis imayna condicionpis Dios waqyasurankichis chayta aceptaychis. 21Sichus Dios waqyasuranki esclavo kashaqtiyki chayqa, ama llakikuychu, esclavo kasqaykimantaqa. Ichaqa esclavo kasqaykimanta librakunaykipaq caso kaqtinqa, lloqsipuy, libre kanaykipaq. 22Ichaqa sichus qan esclavo kashaspa, Jesucristopi iñiranki chayqa, Jesucristopi iñisqaykiraykun libreña kashanki. Saynallataqmi sichus qan libre kashaspa, Jesucristopi iñiranki chayqa, Jesucristopa esclavonñan kunanqa kashanki. 23Hinaspapas qankunaqa, ancha valorniyoq preciowanmi rantisqa karankichis. (Chaytan Diosqa pagaran Wawan Jesucristo cruzpi wañusqanwan). Chayraykuyá qankunaqa, amaña ni pipa esclavonpas kay pachapiqa kaychishñachu. 24Saynaqa, wawqe panaykuna, (sichus Dios waqyasurankichis casado kashaqtiykichis, mana casado kashaqtiykichis, esclavo kashaqtiykichis, otaq libre kashaqtiykichis chayqa), imayna condicionpi waqyasqa kasqaykichisman hinayá Diosta kasukuspa kawsaychis. 25Kunanqa manaraq ni pi qariwanpas puñuq sipaskunapaqqa manan Diospa partenmantaqa ni ima kamachikuytapas chashkiranichu. Ichaqa noqapa parteymantan paykunamanqa consejasaq. Saynaqa confiaychisyá noqapa consejoypi, Dios noqaman ancha munakuyninta qowasqanrayku. 26Mana casado kaqkunapaqqa aswan allinmi kanman ama casarakuspa, sapallanku qepakunankupaq. Kaytan consejani ancha sasachakuy tiempokunapi kunan tarikusqanchisrayku. 27Ichaqa sichus casarasqaña kashanki chayqa, amayá warmiykimanta separakuytaqa piensaychu. Saynallataq sichus manaraq casarasqachu kashanki chayqa, amayá casarakuypichu piensay. 28Ichaqa sichus casarakunaykipaq decidikuspaqa, casarakullay. Casarakuspaqa manan huchatachu ruwashanki. Saynallataq sichus huk soltera warmi casarakuyta munaspaqa, casarakullachun; paypas casarakuspaqa manan huchatachu ruwashan. Ichaqa sichus kay sasachakuy tiempokunapi casarakuspaqa, ñak'arinkin tukuy problemakuna rikhurimusuqtiyki. Chay ñak'ariykunatan noqaqa qankunamanta evitayta munani. 29Wawqe panaykuna, kay consejokunawanqa kaytan niyta munani: kay tiempoqa ñan tukurukushanña. Chayraykun casarasqa kaqkunaqa manapas casarasqachu kashankuman hina Diosninchispaq kawsananku. 30Saynallataq waqaqkunapas, aswan kusisqa hina kawsachunku. Kusisqa kaqkunapas, aswan llakisqa hina kawsachunku. Imata rantikuqkunapas, aswan mana imayoqpas kashankuman hina kawsachunku. 31Kay pachapi kaqkunamanta provechota orqoqkunapas, manapas provechota orqoshankumanchu hinayá kawsachunku. Ichaqa kay pachapi tukuy ima rikusqanchiskunaqa, prontollan tukukapunqa. 32Noqaqa kay consejokuna qosqaywanmi, qankunapi ima preocupacionkunatapas evitayta munani, saynapi ama llakikuspa kawsanaykichispaq. Chayraykuyá khaynata piensaychis: Huk soltero runaqa Diosta imayna servinanmantan preocupakun, hinallataq Diosman imayna agradaypi ima. 33Ichaqa casado runaqa kay pachapi tukuy ima cosaskunamantan preocupakun; hinaspapas payqa warminman imaynata agradayllapin piensan. 34Chayraykun huk casado runapa piensayninqa, ishkayman dividisqa kashan. Ichaqa mana ni pi qariwanpas puñuq sipaspas, hinallataq soltera warmipas, Diosman imayna agradaypin, cuerponkupipas hinallataq piensayninkupipas preocupakunku. Ichaqa casada warmiñataqmi kay pachapi tukuy ima kaqkunamanta preocupakun, hinallataq imaynata qosanman agradaymantawan ima. 35Kay consejokunataqa qankunapa allinniykichispaqmi nishaykichis, manan qankunata prohibinaypaqchu. Aswanmi noqaqa munani, Señorninchis Jesucristoman vidaykichista entregaykuspa, allinta kawsaspa, mana ni imapipas afanakuspa, payta servinaykichista. 36Saynaqa sichus pipas piensanman, ususinpa casarakunan tiempo ña pasarushanña chayqa, chay ususintayá casarachichun. Saynata chay ususin casarakuspaqa, manan payqa huchallikunchu. 37Ichaqa sichus pipas sonqonpi seguro kashan, ususinqa manaraq casarakunan tiempopiraqchu kashan chayqa, manaraq casarachispaqa allintan ruwashan. 38Chayraykun niykichis, pipas doncella ususinta qon casarakunanpaq chayqa, allintan ruwashan. Ichaqa doncella ususinta mana casarachispaqa, aswan más allintan ruwan. 39Huk casarasqa warmiqa qosan kawsashaqtinraqqa, manan qosanmantaqa separakunanchu. Qosan wañuqtinmi ichaqa, chay warmiqa piwanpas casarakunanpaq libreña qepan. Sichus chay viuda casarakuyta munaspaqa, Jesucristopi iñiq qariwanyá casarakuchun. 40Ichaqa noqapa piensasqayman hinaqa, aswan más kusikusqan kanman, chay viuda warmi mana casarakuspa qepakuqtinqa. Kaykunataqa niykichis Diospa Santo Espiritun noqapi kasqanraykun.


c: text/html

text: 1Noga Pabloga Timoteowan Jesucristotam servipäcü. Chaymi nogaga cay cartata apayächimü Filipos marcachru Diospa lapan raquishancuna Jesucristowan cawarcayagcunapag. Jinaman apayächimütan mandagniquicunapagsi, nätan gamcunachru runacunata atendipäcunanpag chay acrasha runacunapagsi. 2Dios Taytanchiwan Munayniyog Jesucristo alisca cuyapälar ima-aygachrüsi yanapapäcushunqui, jinaman gasilata cawachipäcushunqui. 3Gamcunapita yarpachracurga imay aygaysi Diosnïtaga chaynuylam “Gracias” nicuyä. 4Nätan imaysi Dioswan rimarga chaynuy cushishalam manacuyä gamcunapagsi. 5Nogaga chaynuy manacuyä Jesusman yupachicurcangay junagpita-pacham canancamas, chay ali willapa willapacuyta yanapapäcamaptiqui. 6Nogaga chaynuy manacuyä Dios yanaparcayäshungayta shumag musyarmi. Payga chay ali rurayta galayararcayächishurniquiga waranpa waranpam muyuchipäcushunqui alila ruragman Jesucristo cutimunan junagcama. 7Nogaga aliscam cushirayä Dios chaynuy yanapapäcushungaypita, jinaman lapaytam cuyarcayagsi. Dios cuyapämälar “Ali willapatam willapacunqui” nimanganta willapäcunäpag yanapapäcamangaypita, carcelchru willapacuptïsi yanapapäcamangaypita, chay mandagpa naupanchru ali willapata välichiptïsi u “Cay ali willapaga razoncagmi” nir runacunata musyachiptïsi yanapapäcamangaypita. 8Diosga shumagmi musyayan gamcunata alisca wamayarcayangagta, jinaman Jesucristonuy gamcunata alisca cuyarcayangagtas. 9Nätan gamcunapag Diosta manacuyä jucniquis jucniquis mas cuyanacurcänaypagmi, Diospita mas shumag musyagman muyupäcunaypagmi, jinaman ima ali u ima lutan cangantas mas shumag tantiagman muyupäcunaypagmi. 10Chauraga shumag tantiarcurmi rurapäcunqui alita. Chaynuy alita rurayar cawapäcuptiquiga Cristo cutimur manam piñapapäcushunquichu. 11Chauraga alita rurarcayar cawapäcuy. Nätan chaynuy alita rurayarga cawanchi Jesucristo yanapämasham. Chaura nogaga chaynuy manacuyä gamcuna ali cawapäcungaypa Dios alisca alipag ricasha, jinaman alawasha cananpagmi. 12Jesusman yupachicug-mayïcuna, caytas musyapäcunaytam nogaga munayä. Caychru chay ima-aygas nogata pasamangancunawanga mas chranin runacunam chay ali willapata mayacarärin. 13Chaura nä shumagmi musyarcayan cay Romachru reypa wayin cuidagcunas, jinaman juc runacunas Cristopa janan cay carcelchru cadenawan watasha cayangäta. 14Nätan Jesusman yupachicug-mayinchicunaga cay carcelchru cayangäta musyarcayarsi nachrga lapanmi mana mancharilar willapacurcayan alisca chay ali willapata, Munayniyog Diosninchi yanapämagta ricapäcur. 15Chayta ricarmi waquinga “Pablonuysi alipa ricasha cananchipag noganchis willapacushun” nir, nogata chriquicamar willapacurcayan. Nätan waquinga Cristopita willapacurcayan Dios serviyta munapäcurmi mana lutanta pinsialar. 16Paycunaga chaynuy willapacurcayan cuyapäcamarmi. Nätan shumagmi musyarcayan Jesucristopita willapaga “Razoncagmi cayan” ningäpita cay carcelchru wichrgarayangantas. 17Nätan chay waquin willapacugcunaga Cristopita willapacurcayan chriquicarcämarmi, manam cuyapäcamarchu. Antis paycunaga willapacurcayan “Noganchi willapacushaga Pablo masmi laquicunga” nir pinsiapäcurmi. 18Chaynuy pinsiapäcungan nogataga manam imas gocamanchu, chriquicamarsi u cuyapäcamarsi Cristopita willapacurcächunga. Paypita willapacurcaptin nogaga aliscam cushirayä, jinaman chaynuylam cushirayäshagsi. 19Chaura nogapita Diosta manacurcayaptiquiga, Jesucristo cachramungan Santu Espíritu yanapayämaptinga fijum cay carcelpitaga cachraripäcamanga. 20Nätan nogasi yupachicuyä Diosmanmi, cay Romachru mandagpa naupanchu mana mancharilar shumag rimayta canansi yanapämänanpag, chaynuypa lutanta mana rimanäpag. Chaura cachrarimaptinsi u wanusha canäpag chay mandag nimaptinsi nogaga munayä Jesucristo alisca alipag ricasha canantam. 21Nätan cachrarirga cachraripäcamanga cawanätarag servinätarag Cristo munaptinmi, nätan wanurärichimaptinga alisca alim canga Cristowan imaycamas cacunäpag. 22Nätan nogapitaga cay pachachru cawaysi alim cayan, pay nimanganta mastarag ruranäpag. Chauraga manam shumaglaga musyächu maygantachr acrämansi. 23Cay ishcayninpita manam maygan acraytas atipächu juclaga. Wanucuytas munämi Cristowan jana pachachru cacunä raygoga. Nätan paywan cacuyga mas alim cayan cay pachachru cawaypitaga. 24Nätan cay pachachru cawaytaga munayä gamcunata yanapapäcunag raygom. 25Nogaga shumagmi tantiayä cachraripäcamänanta, chaymi cawaytarag pinsiayä. Chaura yargaramurga aywamushag ricapäcugniquiran. Chay yachrachingä razoncag willapata mas shumag tantiachipäcunagpag, chaynuypa cushisha cawapäcunaypag. 26Chaura gamcunacagman chrämuptïga, “Alisca alim Jesucristoga” nirmi cushicurcanqui, yapay ricapapäcamar. 27Nogaga chaura caylata niyärishay: Ima-ayga captinsi cawayta cawapäcuyga Jesucristopa chay razoncag willapan ningannuy. Chayman aywamursi u caruchru carsi gamcunapita mayayta munayä jucniquis jucniquis yanapänacur ali cawarcayangaypitam, jinaman imaynaypa ayganaypas juc runanuyla lapaysi chay chrasquicurcangay willapa ningannuyla cawarcayangaypitam. 28Nätan ama manchapäcuychu chay contraycuna rimarcayag runacunata. Paycunaga chay contraycuna rimapäcunganwan reguechicurcayan cunchuyman aywarcayangantam, nätan gamcunaga ali cawar reguechicurcayanqui salvasha capäcunaytam. Nätan salvapäcushunquiga Diosmi. 29Chaura Tayta Diosga Jesucristopita mayararcayächishunqui manam payman yupachicurcänay raygolachu, antis paypa janan imatas cunchupäcunaypagwanmi. 30Chauraga nämi nogas, jinaman gamcunas cunchuyanchi paypa janan. Gamcunaga shumagmi musyarcayanqui imanuy chay marcachru cunchungätas, jinaman caychru imanuy cunchuyangätas.

robotstxt: allowed

filter: keep


text: 1Ama millay runakunata envidiakuychu, ama paykunawan huñukuytapas munaychu, 2paykunaqa maqakuyllatan yuyaykunku, mana chanin ruwayllatan rimankupas. 3Yachay kaqtinmi wasiqa perqakun, allin yuyay kaqtinmi qaqata sayan. 4Yachaywanmi wasikunapas hunt'an imaymana chaniyoq kaqkunawan munayllaña illakunawan ima. 5Yachayniyoqqa atiyniyoqmi, reqsiq runapas astawanmi kallpachakun. 6Allintaraq yuyaykuspan awqa-tinkuymanqa rina, atipanapaqqa askha yuyaychaqkunawanmi yuyaychachikuna. 7Yachayqa mana aypay atinan mana yuyayniyoqpaqqa, payqa manan juzganapi rimariyta atinqachu. 8Mana chanin ruwayllatapuni yuyaykuq runaqa “millay yuyaykuq runa” nisqan. 9Mana yuyayniyoqpa yuyaykusqanqa huchan, hatunchakuqtaqa runaqa cheqnikunpunin. 10Llaki-phutiy p'unchaypichus pisi kallpayanki chayqa, pisi kallpapunin kashanki. 11Wañuchinapaq huchachasqa mana huchayoqkunata qespichiy, wañuchinapaqña nisqakunata kacharichiy. 12Manapunin yacharqaykuchu, nispachus ninki chayqa, ¿manachu sonqokunata taripaqqa chayta reparan? ¿Manachu waqaychaqniykiqa chayta yachan? Paymi sapanka runaman ruwasqanman hina qopunqa. 13Churilláy, miel misk'ita mikhuy, chayqa sumaqmi, simiykipaqqa misk'in chay mielqa. 14Yachallaytaq yachayqa qanpaqqa misk'i kasqanta, chaytachus tarinki chayqa hamuq p'unchayqa qanpaq allinmi kanqa, suyakuyniykipas manan qollupunqachu. 15Ama chanin runaq wasintaqa suwa hina qhamiyaychu, ama wasintapas suwaychu. 16Qanchis kutitaña chanin runa urmanqa chaypas, payqa sayaripullanqapunin, millay runakunatan ichaqa hatun llaki hap'inqa. 17Awqayki urmaykuqtinqa aman kusikunkichu, misk'akuqtinpas aman sonqoykipi kusikunkichu. 18Señor Diosqa manan kusisqachu chaytaqa rikunqa, awqaykipaqmi manaña phiñakunmanchu. 19Ama phiñakuychu mana chanin runakuna hawa, amallataq envidiakuypaschu millay runakunataqa. 20Millay runapaqqa manan suyakuynin kanñachu, millay runaqa lámpara hinan wañupunqa. 21Churilláy, Diostawan reytawan manchakuy, ama waqlli-waqlli kawsaqwanqa huñukuychu, 22Diospas reypas qonqayllan paykunata muchuchinqa. ¿Pin yachan imayna muchuytachus iskayninku chayachimunanta? 23Kaykunapas yachayniyoqkunaq rimasqankunan: Juzganapi runaman sayapakuyqa manan allinchu. 24Huchallikuqta: “Mana huchayoqmi kanki”, niq jueztaqa llaqtakunan ñakanku, suyukunan cheqnikunku. 25Huchallikuqkunata huchachaqkunan ichaqa allillanpuni kanqaku, sumaq saminchasqan kanqaku. 26Chanin simiwan kutichiyqa, simipi much'aykuy hinan. 27Hawapi ruwanaykikunataraq ruwamuy, chakra llank'anaykikunataraq llank'amuy, chaymantañan wasiykita sayarichinki. 28Ama yanqapuniqa runamasiyki contra testigo kaychu, amataq simiykiwanpas q'otuychu. 29Ama niychu: Imaynatachus ruwawarqan chay hinatan paytaqa ruwasaq, chay runamanqa ruwawasqanman hinan kutichisaq, nispaqa. 30Qella runaq chakran qayllatan pasarqani, mana yuyayniyoq runaq uvas chakran qayllata, hinan rikurqani: 31Chakrantinpin khiska wiñaykapusqa, kisan chakrata tukurqapusqa, rumi perqanpas thunisqañan kapusqa. 32Chayta rikuspaymi sonqoypi yuyaykurqani, chayta rikuspaymi kayta yachaqarqani: 33Huk chhikallantawan puñuriy, huk chhikallantawan ch'illmiriy, huk chhikallantawan puñunapaq makita oqllariy, neqta. 34Pisichikuyniykiqa llat'anaq runa hinan hap'irqosunki, wakchayayniykipas maqanantin runa hinan ayparqosunki.


text: 1Chauraga ishcay junaglam faltayara Pascua fiestapag, jinaman mana levaduraynag tantata micunapagsi. Nätan sacerdöticunapa mandagnincunawan Moisés isquirbinganpita yachrachigcunam rimanacarärinag yangapita juchacharcur Jesusta charipäcunanpag, jinarcur wanuchipäcunanpag. 2Chaypitas cay ninacurcaram: “Ama charishunchu fiesta wichanga, runacuna sucsutänacur mana imatas lutanta rurapäcunanpag” nir. 3Chaura Jesusga Betania marcachrümi cayara, leprösu nipäcungan Simonpa wayinchru. Jinarcurmi mësachru micurcayaptin chrarun juc warmi alabastrupita rurasha botëllachru mana imatas yapalar nardupita rurasha perfümita apacurcur. Chay perfümi cara alisca golgue chraninmi. Jinarcurmi chay botëllapa cuncanta paquircur, Jesuspa umanman perfümita jirpurun. 4Chaura chaychru carcayagpita juc ishcaymi piñäcarärin shongolanchru. Jinamanmi shongolanchru cay nipäcura: “¿Imanirtag pampanman rurarun cay perfümita? 5Chayta ranticurunman cara, quima pachrac junagchru juc runa gänananpita mascascachrüchri. Jinarcurchri mana imaynagcunata gorunman cara”. Chaynuypam piñäcarärin chay warmipag. 6Chaura Jesusga cay nirunmi: “Jina rurachun. ¿Imanirtag cay warmita imatas nircayanqui? Cay ruramanganwanga alitam rurarun. 7Gamcunachru imaysi cayangam mana imaynagcunaga. Chauraga yanapayta munarga yanapapäcunquichr. Nätan nogaga manam alä unaychu cashag gamcunawan. 8Cay warmiga rurarun ali ruramayta munarmi. Cay perfümita cawayaptilä cuerpüman jirpamanganwanga camariraman enterrasha canäpagmi. 9Shumag mayapäcamay: Cay pachachru maychru chaychrüsi ali willapapita rimapäcunganchrümi willapacanga cay warmi ruramangansi, chaynuypa yarpasha cananpag”. 10Chauraga Jesuspa chrunca ishcayniyog discïpuluncunapitam Judas Iscariotega japalan aywarunag sacerdöticunapa mandagnincunaman “Jesusta reguechipäcushay” ninanpag. 11Chaynuy nigta mayarärirga chay mandagcunaga cushicaräriram. Jinarcurmi “Golguetam gopäcushay” nipäcura. Chayürapitam Judasga shuyag shuyag cara reguechinanpag. 12Chauraga chay Pascua fiestam nä galarinanpag cayara, chay fiestachrümi micapäcug mana levaduraynag tantata. Chaychrümi achrcashtas mogopäcug. Chaura discïpuluncunam Jesusta tapurärin cay nir: “¿Maychrütag camaripäcamushag Pascua cënata micunanchipag?” 13Nipäcuptinmi Jesusga cachrarun ishcay discïpuluncunata cay nir: “Naupapäcuy marcata. Chaychrümi tincupäcunqui wacuywan yacu apayag olgowan. Paypa guepantam aywapäcunqui. 14Chay runa yaycungan wayipa runantam nipäcunqui: ‘Yachrachigmi niyan, “¿Maychrütag cayan gorpachacurcänä wayi, discïpulücunawan Pascua micuyta micapäcunäpag?” ’ 15Nipäcuptiquim ricachipäcushunqui altuschru jatun wayita nä camarishalata. Chaychru camaripäcamuy noganchi micunanchipag”. 16Niptin discïpuluncunaga aywapäcura. Nä marcaman chrarärirga Jesús ningannuymi tarirärin. Jinarcurmi chaychru camarirärin Pascua micuy cënata. 17Nätan Jesusga pacha nä chacarpuyaptinran chrunca ishcayniyog discïpuluncunawan chrarärin. 18Chauraga mësachru nä micurcayaptinmi Jesusga cay nin: “Shumag mayapäcamay: Gamcunapita jucmi, nogawan canan micuyagmi chregnipämagnïcunapa maquinman jitayamanga”. 19Chaynuy niruptin aliscam laquicarärin. Chauraga Jesustam tapuyta galacayärin lapan: “¿Nogachu cayä? ¿Nogachu cayä?” nir. 20Chaura Jesusga nirunmi: “Jitayamangaga gamcuna chrunca ishcayniyogpita jucmi, nogawan parëju juc plätulaman tantata tawiyagmi. 21Nätan noga jana pachapita runawanga, razonpa rurarcayan unay isquirbishachru ningannuymi. Nätan laquipaypagmi cayan reguechimagnï runaga. Chay runapag mas alichr canman cara mana näciptinsi”. 22Chauraga micurcayaptinmi Jesusga tantata aptarcur “Gracias, Tayta” nin. Nircurmi tantata partircur gorun discïpuluncunata cay nir: “Micapäcuy. Cayga cayan cuerpünuymi” nir. 23Chaypitas cöpata charircurtan Diosta “Gracias” nirun. Jinarcurmi chay cöpalapita lapan discïpuluncuna upyarärin. 24Chaypitam nirun: “Chayga cayan yawarnïnuymi. Chay yawarnï wichinämi välichinga cay mushog conträtata runacuna salvacurcänanpag. 25Shumag mayapäcamay: Cay üvaspa yacunta manam yapayga upyashagchu. Upyashagga Diospa munayninchru juc junag gotucasharan”. 26Jinarcurmi juc cantata cantarcärirga aywacurcan Olivos ningan gotuta. 27Chaypitam Jesusga nirun: “Canan pagasmi dëjarcärimar lapay aywacurcanqui. Chaynuymi isquirbichinganchru Diosga cay niyan: ‘Uysha michigtam wanuchishag. Chauraga lapan uyshancunam wichicasha canga’ ninmi. 28Nätan wanushapita cawacaramurga gamcunapa naupaytam aywashag Galileata”. 29Niptinmi Pedroga nin: “Waquincuna aywacurcaptinsi nogaga manam gampitaga raquicäshagchu”. 30Chaura Jesusga nirunmi: “Shumag mayamay Pedro: Canan pagas manaragsi ishcay cuti gallo wagaptilanmi, quima cuti nogapag Jesustaga ‘Manam reguëchu’ ninqui”. 31Niyaptinsi Pedroga cay niraran: “Gamtawan wanuchipäcamänan captinsi, ¡nogaga manam gampitaga ‘Manam reguëchu’ nishagchu!” Pedro niruptinga lapan discïpuluncunas chaynuylam nipäcura. 32Chaypitam chrarärin Getsemaní huertaman. Chaychrümi Jesusga discïpuluncunata nin: “Caylachru tayacurcayay Dioswan rimamungäcama”. 33Nircurga pusharicurun Pedrotam, Jacobotam, Juantam mas washascacama. Chaychrümi Jesusga alisca manchariyta, jinaman alisca laquicuyta galacuyun. 34Chaura chay quimantam cay nirun: “Alicusam laquicuyä. Caylachru mayag mayagla riccharcayar cacurcayay”. 35Nircur Jesusga mas washascaman aywarcurmi gongorpacuyur pampaman lipucuyun. Jinarcurmi Diosta manacurun cay nir: “Gam munaptiquiga ama chrämuchunchu chay alisca juyupa cunchunä üra”. 36Chaypitas cay niratan: “Taytalä, gampagga manam ima ruraysi sasachu, amar cay alisca juyu cunchuyta cunchushagchu. Nätan amar noga munangäga cachunchu, antis gam munangaynuy ruracächun” nir. 37Chaypitam nä cutiyururga chay quima discïpuluncunataga tarirun punucashata. Chaura Simón Pedrotam nirun: “¿Punuyänaychu? ¿Manachu gamga juc üralaga ricchayta atiparay? 38Ricchapäcuy, jinaman Diosta manacurcay, mana Asyag juchäcachipäcushunaypag. Gamcunaga munarcayanquim Dios manacuytaga, nätan cuerpuycunam ichaga guellanayanga”. 39Nircur Jesusga yapaymi cuticun. Jinarcurmi manacurun chay naupata manacungannuyla. 40Chaura yapaymi discïpuluncunaman cutiyururga tarirun punucashata. Paycunaga punucarärinag alisca pununasha carmi. Chaymi paycunaga mana ima niytas atipapäcurachu. 41Nä quimapaypa cutiyururga cay nirunmi: “Chayla cachun punuysi, jinaman jamaysi. Cananga nämi üra chraramun, noga jana pachapita shamusha runa juchasapacunapa maquinman jitayusha canä. 42Sharcapäcuy, acu aywashun. Nämi aywayämun wanuchipäcamänanpag reguechimagnï”. 43Chaynuypa Jesús rimayaptilanmi chay chrunca ishcayniyog discípulu castapita Judasga, chraramun achca runacunawan. Paycunaga aywarärimunag espädayogcamam, jinaman gueruwancamam. Paycunata cachrarärimunag sacerdöticunapa mandagnincunam, Moisés isquirbinganpita yachrachigcunam, jinaman marcachru Israel castachru alinninpag ricasha chacha runacunam. 44Jesusta reguechig Judasga pushamungan runacunata nämi cay nirunag: “Muchangätam charipäcunqui, jinaman aywachipäcuy maquinta shumag watarcur” nirunag. 45Chaura Judas chrarurga, Jesusman ashuyurcurmi. “Yachrachig” nircur mucharun. 46Chauraga chaylam Jesusta charicarärin. 47Jinarcurmi Jesuswan cayagpita jucga espädanta jorgorcur juc runapa chulam rinrinta muturun. Chay mutusha runaga canag, lapan sacerdöticunapa mas mandagnincagpa rantisha runanmi. 48Chaura Jesusga chay runacunata cay nirunmi: “Gamcunaga aywarärimunqui juc suwamannuychu, espädaycunawan, gueruycunawan nogata charipäcamänaypag. 49Nogaga waran waranmi gamcunawan carä Diospa wayinchru runacunata yachrayächir. Manatan jinar imaysi charipäcamaraychu. Nätan cananga charirärimanqui Diospa isquirbishan ruracänanpagmi”. 50Chaura lapan discïpuluncunam Jesusta dëjarcur gueshpirärin. 51Nätan Jesusta aywarcayächiptinmi juc mözu gatiränag säbanaswan wancupacusha. Paytas chay runacunaga charicarärinmi. 52Jinarcurmi chay mözuga gueshpicun garapachrala, wancurayangan säbanata dëjarcur. 53Chaypitam Jesustaga chrarärichin sacerdöticunapa mas mandagnincagman. Chaymanmi gotucarärin manday yanapag sacerdöticunas, marcachru alinninpag ricasha chacha runacunas, jinaman Moisés isquirbinganpita yachrachigcunas. 54Nätan Pedroga caru guepalantam gatiränag chay mas mandagcag sacerdötipa wayin puncucama. Chaychrümi Pedroga guardiacunaman talucarcur ninachru shanapacuyara. 55Nätan sacerdöticunapa mandagnincunawan, chay ganchris chrunca mandagcunam tapupacurcara Jesús ima lutan rurangantas u rimangantas, chaypita juchacharcur Jesusta wanuchipäcunanpag. Nätan manatan taripäcurachu ima juchantas. 56Achcam Jesuspita rimapäcura manacagta juchachapäcunan raygo. Nätan jucta juctam rimapäcug manam chaynuylatachu. 57Chauraga juc ishcay runacunam shacuyur Jesuspita manacagta rimarärin cay nir: 58“Nogacunaga mayapäcurä cay nigtam: ‘Nogaga juchruchishagmi runacuna rurapäcungan Diospa wayinta. Jinarcurmi quima junagtaga gangalanta sharcachishag runacunapa maquinwan mana rurashata’ ”. 59Chaynuypa nircayarsi manam rimapäcurachu chaynuylataga. 60Chauraga lapan sacerdöticunapas mas mandagnincagmi, chraupiman shayuyur tapurun Jesusta cay nir: “¿Manachu imatasi ninqui chaynuy nircayäshuptiqui?” 61Niptinsi Jesusga upälalam cacura. Chaypitas tapura yapaytan cay nir: “¿Gamga razonpa cayanqui Diospa-mayinchu juc ‘Salvacugtam cachramushag’ Dios ninganchu?” 62Chaura Jesusga nirunmi: “Au, nogam cayä. Gamcuna ricapapäcunquim noga jana pachapita shamusha runata, Munayniyog Diospa derëchanchru mandayar tayayagta, jinaman jana pachapita pucutaychru aywayämugtas”. 63Niptin chay mandagga jacuntam lachirun, alisca piñasha canganta musyapäcunanpag. Chaypitam nirun: “Nä quiquin nirayämashaga manam munanchichu mas testïgucunata. 64Nätan gamcunas nämi mayarärinqui ‘Diospa-mayinmi cayä’ nir lutan rimanganta. Chaura cananga ¿ima nipäcunquitag?” Niptinga lapanmi “¡Wanuchisha cachun!” nirärin. 65Chaura juc ishcayga togapaytam galayärin. Jinarcurmi ñawinta sagpiwan watarcur lagyacurcan, “¡Mä nipäcamay pi lagyashungaytas!” nir. Chaynuytan lagyacurcan Diospa wayinta täpagcunas. 66Chaycama Pedroga chay wayi puncuchrümi cayara. Chaymanmi lapan sacerdöticuna mandagpa servignincunapita juc warmi chraramun. 67Jinarcurmi chay warmiga Pedro ninachru shanapäcuyagta ricapururga, rircärircur cay nirun: “Gamsi puriraymi Nazaretpita wac Jesús runawanga”. 68Niptin Pedroga cay ninmi: “Manam nogalaga reguëchu, ni manatan musyäpishchu imapita niyämangaytas”. Nircurga sawan puncumanmi aywarun. [Chaylam gallo wagarun.] 69Chaypitam chay warmiga Pedrota yapay ricapururga, chaychru carcayag runacunata cay nirun: “Cay runaga Jesuswan purigmi”. 70Niptin Pedroga yapaymi “Manam reguëchu” nir casquicurun. Chaypitaga unaylantam chaychru cayagcunaga Pedrota cay nirärin: “Gamga razonpa cayanqui paycunawan purigmi. Rimacuyniquis cayan Galilea runacunapanuymi”. 71Niräriptin Pedroga lutan rimaytam, jinaman juracuytam galacuyun, “Chay nircayämangay runataga manam reguëchu” nir. 72Niyaptilanmi gallo yapay wagaramun. Chaura Pedroga yarparun Jesús cay ningantam: “Manaragsi ishcay cuti gallo wagaptilanmi gamga nä quima cuti ‘Manam reguëchu’ nimanqui”. Chaura chay ninganta yarpachracururga aliscam wagacura.


text: 1Jinarcur mayur Israel runacuna Jesústa aparan mandaj Pilatuman. 2Dispächunman çhayachir, niran: Cay runa marca-masïcunatash shimiyaycan Roma auturdäcunata ticrapunanpaj. Mandaj Césarpaj jillayta çhuranantapis manash munanchu. Mandaj carshi, quiquinpa maquinçhu purichimäshun. Washämänanchipäshi cargunman Tayta Diosninchi çhurasha. 3Mandaj Pilato Jesústa tapuran: ¿Rasunpachu Israel runacunapa mandajnin canqui? nir. Jesúsna niran: Quiquiqui rimashcanqui. 4Mayur cüracunatawan llapan runata mandaj Pilato niran: Tantiyaptï, cay runa mana juchallicushachu. 5Paycunam ichanga niran: Rasunpa, llapan Judea runata shimiyaycan. Galilea quinranpita-pachash jallaycamusha. Cayçhüpis shimiyaycashash. 6Chaura mandaj Pilato tapuran: ¿Cay runa rasunpachu Galilea quinranpita? nir. 7Galilea runa cashanta willaptin, mandaj Herodesman Jesústa apachiran. Mandaj Herodesga Galilea marcapa mandajnin caycar, chay junajcuna Jerusalén marcaçhu caycaran. 8Jesústa çhayachiptin, mandaj Herodes sumaj cushicuran. Unaypita-pacha willapanta mayar, Jesúswan tincuyta munaran. Runacuna willash caran: Jesús jishyaçhucunata allchacaycächin. Supaycunata jargun. Wañushcunatasi cawarachin. Tayta Diosninchi camacächiptinshi, llapanta ruraycan nir. Chaynuy willaptin, mandaj Herodespis imatapis ricayta munaran. 9Chaymi tucuy-tucuyta Jesústa tapuran. Jesúsmi ichanga imatapis mana rimacuranchu. 10Mana rimacuptinsi, mayur cüracunawan Moiséspa shiminta yaçhajcuna tucuy-tucuypita tumpaycaran. 11Mandaj Herodespis, murucuncunapis Jesústa pampaman çhuraran. Asipänan cashpan jatun auturdäpa achic-achicyaycaj müdananta ushtuparan. Jinarcur mandaj Pilatupa dispächunman cutichiran. 12Chay junaj mandaj Herodeswan mandaj Pilato chiquinacuycashançhu allina ricanacuran. 13Mandaj Pilatuna mayur cüracunata, mayur runacunata, pampa runacunata jayachiran. 14Jinarcur niran: Jamcuna: Roma auturdäcunata ticrapunanchipaj shimiyasha niptiquisi, juchanta mana tarïchu. Ricay ñawiquiçhu sumaj tapurpis, llutan rurashanta mana tarïchu. 15Mandaj Herodespis juchallicushanta mana tarishachu. Chaymi dispächüman cutichimusha. Canan cay runa juchata mana aparicushanta musyanchi. Wañuchinanchipäpis achäqui mana canchu. 16Chaymi sumaj wascariycullar, caçhariycushaj. 18Mandaj Pilatupa shiminta wiyar, llapan runa juc shimillawan japariran: Barrabásta caçhariy. Jesústam ichanga wañuchiy nir. 19Barrabásga Jerusalén marcaçhu auturdäcunata ticrapushanpita, wañuchicushanpita wiçhgaraycaran. 20Mandaj Pilato Jesústa caçhariycuyta munar, runacunata yapay parlaparan. 21Runacunam ichanga japarpaycaran: Jesústa rusçhu wañuchicächun. Rusçhu wañuchicächun. 22Mandaj Pilato yapaypis niran: ¿Llutantatächu rurasha wañuchinäpaj? Wañuchinanchipaj juchallicushanta mana tarïchu. Chaymi sumaj wascariycullar, caçhariycushaj. 23Runacuna llapan shungunwan japarparan: Rusçhu wañuchicächun nir. 24Japarpaycällar, mandaj Pilatuta aunichiran. 25Aunichiptin, ticrapuj captinsi, wañuchicuj captinsi, mañacushannuylla Barrabásta caçhariycuran. Jesústam ichanga rusçhu wañuchinanpaj caçhapaycuran. 26Jesústa wañuchinanpaj apaycashançhu Cirene marcapita Simónwan tincuran. Payga çhacrapita cutiycaran. Charircur, Simónwan murucucuna rusta matancachiran. Jesúspa jipallanta rusnin matancash aywaran. 27Ricäcujcunapis chay-chicajmi aywaran. Waquin warmicuna llaquicuywan atar aywaran. 28Wagajta ricar, Jesús niran: Jerusalén warmicuna, nuwapaj ama wagaychu. Manchäga quiquiquicunapaj, wamrayquicunapaj waganquiman. 29Chigaypa ñacay çhayamungapaj. Chaymi runacuna ninga: Ima alliraj waquin warmicuna wawata mana tariranchu. Mana jishyacuranchu. Chuchunanpäpis wamran mana caranchu. 30Juyupa ñacay çhayamuptin juclla wañucuriyta munar, llapan runa ningapaj: Chagacunallasi nitiycamanman. Juçhucunallapis ushyaramanman. 31Mä, wiyacäriy. Juchaynaj caycaptï runacuna ñacaycächimaptin, ¿imanuyraj Tayta Diosninchi juchallaçhu aruj runacunata ñacachinga? 32Jesústa wañuchinanpaj apaycar, ishcaj juyu runatapis wañuchinanpaj apaycaran. 33Calabïra nishan pataman çhayar, murucucuna rusman Jesústa läbaran. Juyucunatapis jucninta dirïcha-caj lädunman, jucnintana isquirda-caj lädunman läbaran. 34(Rusçhu läbaraycashançhu Jesús niran: Papä, cay runacunapa juchanta jungaycullay, ari. Mana musyayninwan rurashanta ama yarparaychu.) Chaypita murucucuna surtita jitaran Jesúspa müdananta mayganinpis apacunanpaj. 35Runacuna imata rurashantapis llapanta ricaparan. Mayur runacuna Jesústa pampaman çhurar niran: Waquin runacunata cawarachishash. Washäcuj cananpaj Tayta Diosninchi acracushan captin, quiquillan ruspita mä, yarpamuchun nir. 36Murucucunapis Jesústa pampaman çhuraran. Shigui bïnuta upuchir, niran: 37Israel runacunapa mandajnin car, wañuypita mä, jishpiy. 38Rus janançhüna isquirbiraycaran: Cayga Israel runacunapa mandajnin nir. 39Lädunçhu läbaraj runapis jucnin Jesústa ashlliran: Washäcuj car, ruspita mä, jishpiy. Nuwacunatapis jishpichimanquiman nir. 40Juc-cajläninçhu läbarajmi ichanga jucninta piñacuran: Quimsaninchita wañuycächimanchi. Chaypis, ¿Tayta Diosninchita manachu manchapacunqui? 41Nuwanchita juchanchipita wañuycächimanchi. Jesúsmi ichanga ima juchatapis mana aparicushachu nir. 42Jinarcur Jesústa niran: Tayta, llapan runata maquiquiçhu purichir, nuwatapis ama jungamanquichu, ari. 43Jesúsna niran: Sumaj tantiyacunquiman. Canan junajmi Tayta Diosninchipa ñaupanman çhayashun. Alli cawayçhu juyäshunpaj. 44Lasdüsipita mallwaycaman pacha chacacäcuran. 45Intipis wañucäcuran. Tayta Diosninchipa wasinçhu chaparaj bayïtapis pullanpa callacäcuran. 46Jesúsna sumaj japariran: Papä, almallä maquiquiçhu caycan nir. Chaynuy nir wañucäcuran. 47Chayta ricar, murucucunapa capitannin Tayta Diosninchita alliman çhuraran: Cay runa rasunpa juchaynaj casha nir. 48Ricaj runacuna jatunpa llaquish wasinman-caman cuticäriran: Llutanta rurashcanchi nir. 49Jesúswan yaçhänacushancunam ichanga carullaçhu içhirpaycaran. Galilea marcapita purïshij warmicunapis ricaparcaycaran. 50- 51 Judea quinran Arimatea marcaçhu José tiyaran. Payga alli runa caran. Tayta Diosninchipa shungun munashallanta rurar cawaj. Paypa maquinçhu cawayta yarparpis, sumaj manchapacuj. Mayur Israel runa caycarsi Jesústa wañuchinanpaj parlanacuptin, mana auniranchu. 52Chaymi mandaj Pilatuman aywar, José niran: Jesúspa ayanta apacushaj pampachicunäpaj. 53Mandaj Pilato aunircuptin, ruspita ayata yarpuchiran. Jinarcur bayïtawan piturcur, uçhcu rurinman pampaycuran. Chay uçhcuman pipis mana pampacusharächu. 54Pampacushan junaj runacuna camaricuycaran diyawarda captin, warannin jamananpaj. 55Galilea warmicunapis Joséta aywäshiran Jesústa pampajta ricananpaj. Mayninman pampashantapis sumaj ricaparan. 56Jinarcur wasinman cutiycur, aya jananman jaycunanpaj pirjümicunata camaricuran. Chaypis diyawarda captin, mana aparanchu. Manchäga Moiséspa shiminta wiyacur, jamaran.


text: 1Y vacame nivajo' nquich'o' chirij ri ic'utun-pa chuva, chirij ri nca'yo'x chiquivach ri ídolos. Konojiel kata'n chirij re'; pero antok ojre' c'o q'uiy kata'n, jare' nib'ano chika chi oj nima'k nakana-ki'. Pero xa ojre' nakajo-ki', can nu'on chika chi konojiel niq'uiy kac'aslien choch ri Dios. 2Ri nuna' chi can nojiel kax rata'n chic ruma c'o runo'j, man jun kax rata'n. Xa tutijuoj-ri' más, ruma nic'atzin chi nratamaj más. 3Pero xa jun nrajo' ri Dios, ri Dios can rata'n roch jaja'. 4Vacame nivajo' nquitzijuon chirij ri te'j ri niyo'x chiquivach ri ídolos. Kata'n chi jun ídolo man jun rakalien, ruma jo'c jun Dios c'o. 5Y kata'n je' chi ic'o vinak ri nca'e'n chi ic'o nic'aj chic dioses. Ic'o iq'uiy dioses y ic'o iq'uiy ajaf vave' choch-ulief y chicaj, nca'cha'. 6Pero ojre' kata'n chi jo'c jun Dios c'o, y jaja' ri Katata'. Riq'uin jaja' patanak-ve nojiel, y nrajo' chi ojre' nakaya' ruk'ij. Kata'n chi jo'c jun Ajaf c'o, y re' ja ri Jesucristo. Ruma jaja' c'o nojiel kax, y ruma jaja' c'o kac'aslien. 7Pero man quinojiel ta hermanos cata'n chi ri ídolos xa man jun kax nca'tiquir niqui'an. Ic'o ri antok maja' tiquinimaj ri Dios, xquiya' quik'ij ri ídolos; rumare' vacame antok niquitej ri ch'ac, can niquina' inque xa yo'n chic chiquivach ri ídolos, y ri quijaluon y ri cánima nu'ej chica chi pecado ri niqui'an. Quire' niqui'an pensar ruma maja' ti'ka pa quive' otz (tiqui'an entender otz) ri ruch'ab'al ri Dios. 8Can ketzij, man ja ta ri nakatej-ka ri nib'ano chika chi más otz nkojka choch ri Dios. Xa nakatej ri te'j ri yo'n chiquivach ri ídolos, man xtu'on ta chika chi más otz nkojka choch ri Dios, y xa man nakatej ta, man xtu'on ta chika chi man oj otz ta choch ri Dios. 9Pero kab'ana' cuenta-ki', ruma xa xtakatej y xkojrutz'at jun ri c'a maja' ti'ka paro' otz (tu'on entender otz) ri ruch'ab'al ri Dios, naka'an cha chi nitzak. 10Ojre' kata'n chi man jun kax nu'on chika xa nakatej. Pero xa jun ri maja' ti'ka paro' otz (tu'on entender otz) ri ruch'ab'al ri Dios, nkojrutz'at chi ojc'o chupan jun lugar ri pache' ic'o-ve ídolos y nkojrutz'at chi nakatej ri yo'n chiquivach ri ídolos re', jaja' can xtu'on pensar xtutej je', mesque ri rujaluon y ri ránima nu'ej chi man otz ta. 11Ojre' kata'n chi man jun kax nu'on chika xa nakatej ri yo'n chiquivach ri ídolos, pero xa rumare', c'o jun hermano ri maja' ti'ka paro' otz (tu'on entender otz) ri ruch'ab'al ri Dios nitzak; xa quire' naka'an cha, man otz ta, ruma ri Cristo xcon je' ruma ri jun re'. 12Y xa ojre' quire' naka'an, can nca'kasoc ri quijaluon y ri cánima ri hermanos ri maja' ti'ka pa quive' otz (tiqui'an entender otz) ri ruch'ab'al ri Dios. Y xa quire' naka'an, can cha ri Cristo naka'an-ve ri pecado re'. 13Rumare' xa ruma ri ch'ac nitej, nitzak can jun hermano, man nitej ta chic ch'ac. Inre' man nivajo' ta chi vuma inre' nitzak jun hermano.


text: 1Kawsayta qoj Diospa Simi Nisqanmanta qankunaman qhelqamuyku. Kay Diospa Simi Nisqanqa qallariymantapacha karqañapuni, noqaykutaj paymanta qankunaman willamuyku imatachus uyarisqaykuta, imatachus ñawisniykuwan rikusqaykuta, imatachus qhawasqaykuta, imatachus makisniykuwan llankhasqaykuta ima. 2Chay kawsayqa rikuchikorqa, noqaykutaj payta rikorqayku. Ajinamanta, testigos jina qankunaman chay wiñay kawsaymanta willayku. Payqa Dios Tatawan karqa, noqaykumantaj rikuchikuwarqayku. 3Imatachus rikusqaykuta, chay uyarisqaykuta ima qankunaman willayku, qankunapis uj sonqolla noqaykuwan kanaykichejpaj, imaynatachus noqaykupis uj sonqolla kayku Dios Tatawan, Churin Jesucristowampis, ajina. 4Kay imasmanta qankunaman qhelqamuyku sonqoyku kusiywan junt'asqa kanampaj. 5Kay yachachiyta Jesucristomanta uyarerqayku, qankunamantaj willayku: Diosqa k'anchaymin, manataj Paypeqa ni ima laqhapis kanchu. 6Dioswan uj sonqolla kasqanchejta nishaspa, sichus laqhapi kawsanchej chayqa, noqanchejqa llullakushanchej, manataj cheqa kajman jinachu kawsashanchej. 7K'anchaypichus kawsanchej chayqa, imaynatachus Diospis k'anchaypi kashan, ajinata, noqanchejpis ujkuna ujkunawan uj sonqolla kawsanchej, Diospa Churin Jesuspa yawarnintaj tukuy juchamanta pichawanchej. 8Sichus mana juchayoj kasqanchejta ninchej chayqa, noqallanchejtaj ch'awkiyakunchej, cheqa kajtaj mana noqanchejpichu kashan. 9Juchasninchejtachus Diosman willakunchej chayrí, juchasninchejta pampachanqa, nisqanta junt'aj, cheqantaj kasqanrayku. Jinallataj Payqa tukuy sajra kayninchejmantapis pichawasunchej. 10Sichus mana juchallikusqanchejta ninchej chayqa, Diosta llullata jina rikhurichinchej, Simi Nisqantaj mana noqanchejpichu kashan.


text: 1Nuqa Pablo Diospaq munayninmanta Jesucristopaq kachasqan, pikunachus Éfeso llaqtapi kaq ch'uwa llaqtaman purichkanku chaykunaman jinataq iyaw niq runakunajina Cristo Jesuspi ujchasqa kachkanku chaykunaman napaykumuni. 2Dios Tatanchis, Tata Jesucristopiwan khuyapayakuyninta jinataq sumaqpi kayninta qankunajawaman t'akaykumuchun. 3Tatanchis Jesucristopaq Diosnin, pichus Tatan kachkan chayqa yupaychasqa kachun, imaraykuchus Cristopim janaqpachapi sumaq kayta imaymana ajayuniqpi sumaq kaykunata qurqawanchis. 4Diosqa manaraq kaypacha tiyt'asqa kachkarqan chhikamantapacham nuqanchista Cristopi ajllikurqawanchis, ajinamanta nuqanchisqa ch'uwa jinataq mana ima juchayuq paypaq ñawpaqimpi kananchispaq. Munakuyninmantam 5nuqanchismanqa Jesucristoniqta wawankunamanta riqsikupuwanchis, imaraykuchus payqa ñawpaqmantapacham ajinata ruwanapaq yuwarisqa. 6Kaytaqa sumaq k'anchaynimpi munakuyninmanta nuqanchispaq yupaychananchispaqmi ajinata ruwarqan, chaywantaq munasqa Churinniqtam sumaq kayninta quwanchis. 7Diosqa athun khuyapayakuyninraykum, Churin Cristopaq yawar jich'asqanniqta qhispichiwanchis jinataq juchanchiskunatapas pampachallawanchistaq. Khuyapayakusqampi qhapaq kasqanmanjinam, 8kaytaqa ancha athun munakuyninrayku, yachaysapa kayninrayku jinataq tukuy imata riqsisqanraykum ajinata ruwan. 9Ajinamantam Diosqa imatachus paka chhikapi kachichkarqan chayta munayninmanta nuqanchisman riqsichipuwanchis. Payqa munakuynimpim chay ruwaytaqa Cristoniqta ruwanapaq yuwapusqa, 10jayk'aqchus chay kikin pacha chayampunqa chhikaqa, ima ruwanapaqchus yuwachkasqa chaytam junt'apunqa, jinaspataq tukuy imakunachus janaqpachapi jinataq kaypachapi kachkan chaykunata tanthapinqa, jinaspataq Cristopaq apaykachasqan kanampaqmi tiyaykuchinqa. 11Cristoniqtam Diosqa ñawpaqmantapacha nuqanchisman ajllikurqawanchis, ajinamanta paypaq kaqninkunamanta nuqanchisqa jap'iqananchispaq, ajinata ruwanapaqmi Diosqa yuwarikusqa, imaraykuchus payqa imatachus ruwanapaq yuwan chaytaqa junt'ampunim. 12Paytaq, Cristopi suyay sunqu churaqkunamantaqa ñawpaqkaq kananchistam munarqan, ajinamanta tukuyninchis sumaq k'anchaynimpi athunchasqa kaq atiyninta yupaychananchispaq. 13Qankuna, pikunachus chiqan kachkan chay willayta uyarichkarqankichis chaykuna, qhispichiynimpaq sumaq willaykunanta uyarichkarqankichis, jinataq iyawninman jap'iykukuchkarqankichis chaykunaqa, Cristoraykullataqmi mayqin Ch'uwa Ajayutachus Diosqa qunapaq rimayninta quchkasqa chaywan Diospaq kaqninkunamanta ch'ikulliykusqa kapunkichis. 14Kay Ajayum imatachus Diosqa quchkawasun chaykunapaq ñawpaqkaq quyninqa, mayqinchus tukuy imakunata jap'iqachkasun chaykunamanta rimqataqninchisqa. Chaytaqa jayk'aqchus paypaq wawankunapaq qhispichiynin junt'asqa kapunqa chhika jinataq jayk'aqchus nuqanchismanta paypaq llantanman tukuchipuwasun chhikam jap'iqapusunchis, ajinamanta tukuyninchis sumaq k'anchaynimpi athunchasqa kaq atiyninta yupaychananchispaq. 15Kayrayku, qankunapaq Tata Jesucristopi iyawniyuq kasqaykichismanta jinataq ch'uwa llaqtaman munakusqaykichismanta yachasqayraykuqa, 16mana juch'uyta samarispam qankunarayku Diosman yuspärayta quni, ajinamanta mañakuyniykunapi payman qankunata jap'ichispa. 17Tatanchis Jesucristopaq Diosninman, sumaq k'anchaypi athunchasqa Apu Tataman, Ajayunta qunasunkichispaq mañarikuni, ajinamanta qankunaqa yachayniyuq kanaykichispaq, chaytaq qankuna chawpipi rikuchikunampaq, ajinamanta qankunaqa chiqampachapi payta riqsinaykichispaq. 18Qankunaman yuwayta qunasunkichispaqqa Diosmantam mañarikuni, ajinamanta maykaqtaq chay suyay sunqu kayman wajasqa kachkarqankichis chayta yachanaykichispaq, imayna musphachkaytaq jinataq jayk'a qhapaqtaq chay Diospaq ch'uwa llaqtanman qusqan kaqninkunaqa chayta yachanaykichispaq, 19jayk'a athun jinataq mana tukukuqpunitaq paypaq atiyninqa, mayqinchus nuqanchis iyaw niqkuna chawpipi ruwachkan chayta yachanaykichispaq ima. Kay atiyqa, mayqintachus Diosqa chay tukuy kallpawan 20jayk'aqchus Cristoman kawsatatachimuchkarqan jinaspataq janaqpachapi paypaq qayllampi tiyaykuchikuchkarqan chhika rikuchichkarqan chay kikin atiymi. 21Chay kikin atiyllawantaqmi tukuy atiykunajawapi, jinataq tukuy imakunachus kunan pachakunapi jinataq jamuqpachakunapi kachkan chaykunajawapi ima Diosqa Cristoman atiyta qupun. 22Tukuy imakunatam Cristopaq chakin pampaman churaykupun, jinataq tukuy iglesiapaq uman kanampaqpas Cristo kikillantataqmi churaykun. 23Imaraykuchus iglesiaqa Cristopaq aychanmi, pimantachus payqa junt'asqa kaynintam jap'iqan, imaraykuchus Cristollataqmi tukuy imakunatapas junt'asqa kanampaq ruwan.


text: 1Kay imasta niykichej ama misk'anaykichejpaj. 2Sinagogasmanta wijch'usonqachej; hora qayllamushanña, chay horapitaj pillapis qankunata wañuchispaqa yuyanqa Diospaj allinta ruwashasqanta. 3Chayta ruwanqanku, imaraykuchus Dios Tatata, Noqatapis mana rejsiwaykuchu. 4Kay imasta niykichej, chay hora chayamojtin yuyarikunaykichejpaj imastachus nisqaymanta. Qallariypeqa kay imasta mana nerqaykichejchu, imaraykuchus qankunawanraj kasharqani. 5Kunanqa ripushani Kachamuwajniyman, manataj mayqenniykichejpis tapuwankichejchu: Maymantaj rishanki? nispa. 6Astawanqa kay imasta nisqayrayku sonqoykichejpi may jinata llakikushankichej. 7Noqataj cheqata niykichej: Qankunapaj allin kanqa Noqa ripunayqa, imaraykuchus mana ripuyman chayqa, sonqochaj Espíritu mana qankunaman jamunmanchu. Ripusajchus chayqa, Payta kachamusqaykichej. 8Pay jamuspaqa, kay pachapi kaj runasta reparachenqa juchamanta, cheqan kajmanta, juiciomantawan. 9Reparachenqa juchamanta, imaraykuchus juchayoj kanku Noqapi mana creesqankurayku. 10Reparachillanqataj cheqa kajmanta, imaraykuchus Tatayman ripushani, manañataj qankuna ujtawan rikuwankichejchu. 11Jinallatataj reparachenqa juiciomanta, imaraykuchus kay pachata kamachejqa juchachasqaña. 12Ashkha imastawanraj qankunaman ninay kashan, manataj atinichu, imaraykuchus kunanqa anchaña kanman qankunapaj. 13Chay cheqa Espíritu chayamuspa, Paymin cheqa kajman pusasonqachej, imaraykuchus mana Payllamantachu parlanqa, astawanqa Dios Tatamanta tukuy uyarisqanta nenqa. Qankunamantaj willasonqachej imaschus qhepaman jamunanta. 14Payqa jatunchawanqa, imaraykuchus Noqajpata jap'ispa, chayta yachachisonqachej. 15Tukuy ima Tataypata kajqa Noqajllatataj; chayrayku nerqani Noqajmanta jap'ispa, chayta qankunaman yachachisunaykichejta. 16Tumpamantawan manaña rikuwankichejchu; uj tumpamantawantaj, watejmanta rikullawankichejtaj. 17Chaypacha wakin yachachisqasnin tapunakorqanku: Imatataj niyta munawanchej: Tumpamantawan mana rikuwankichejchu, uj tumpamantawantaj ujtawan rikuwankichej, imaraykuchus Tataypaman rishani, nispari? 18Ima niytataj munan tumpamantawan, nispari? Mana entiendenchejchu imatachus nisqanta, nispa. 19Jinapi Jesusqa tapukuyta munasqankuta yachaspa, paykunaman nerqa: Tumpamantawan manaña rikuwankichejchu, uj tumpamantawan ujtawan rikullawankichejtaj, chay nisqayraykuchu tapunakushankichej? 20Cheqatapuni niykichej: Waqankichej, llakikunkichejtaj; kay pachamanta runastaj kusikonqanku. Chaywampis llakiyniykichejqa kusikuyman tukonqa. 21Wijsallisqa warmeqa nacechikunan p'unchay chayamojtin llakikun, imaraykuchus horan chayamun; jinapis wawata nacechikuytawan chay nanaymanta qonqapun kusikuywan, kay pachapi wawata nacechikusqanrayku. 22Ajinata qankunapis kunan llakikushankichej. Chaywampis uj kutitawan rikusqaykichej, sonqoykichejtaj kusikonqa, manataj pipis chay kusiyta qankunamanta chinkachiyta atenqachu. 23Chay p'unchaypeqa mana imata tapuwankichejchu. Cheqatapuni niykichej: Tukuy imata sutiypi mañakojtiykichejqa, Dios Tata qosonqachej. 24Kunankama mana imatapis sutiypi mañakunkichejrajchu. Kunanqa mañakuychej, jap'inkichejtaj, sonqoykichej kusikuywan junt'asqa kanampaj. 25Chay tukuy imasta rijch'anachinaswan parlarqaykichej. Hora qayllamushanña, chaypachataj mana rijch'anachinaswanchu parlasqaykichej, astawanqa sut'ita Dios Tatamanta willasqaykichej. 26Jaqay p'unchaypeqa sutiypi mañakunkichej; manataj niykichejchu: Noqaqa Dios Tatamanta mañapusqaykichej, nispa. 27Kikin Dios Tatapuni munakusunkichej, imaraykuchus qankunaqa Noqata munakuwankichej, creenkichejtaj Dios Tatamanta jamusqayta. 28Dios Tatamanta llojsimuspa, kay pachaman jamorqani, kunantaj kay pachata saqespa, Dios Tataman kutishani, nispa nerqa Jesusqa. 29Chantá yachachisqasnin nerqanku: Kunanqa sut'ita parlashanki, manataj rijch'anachinaswanchu. 30Kunanqa yachayku tukuy imata yachasqaykita, manataj pipis imata tapusunan kanchu; chayrayku creeyku Dios Tatamanta jamusqaykita, nispa. 31Jesustaj paykunaman kuticherqa: Kunanqa creenkichejchu? 32Hora chayamushanña, chayamunñapis, chaypachataj qankuna ch'eqerasqa kankichej. Sapa ujpis munasqaykichejman jina ripunkichej, Noqata sapayta saqerpariwaspa; chaywampis mana sapaychu kashani, imaraykuchus Tatayqa Noqawan kashan. 33Kay tukuy imasta niykichej, Noqapi sonqoykichej tiyaykusqa kanampaj. Kay pachapeqa ñak'arinaykichej tiyan; chaywampis sonqoykichejpi kallpachakuychej, imaraykuchus kay pachaj sajra kayninta atipaniña.


text: 1Chaykuna qhepatataq rikurqani kay pachaq tawantin ladonpi tawa angelkuna sayashaqta, kay pachapi tawantin wayrata hark'ashaqta, ama hallp'a patamanpas, lamar-qochamanpas, ima sach'amanpas wayramunanpaq. 2Rikullarqanitaqmi huk angeltapas inti lloqsimuy ladomanta kawsaq Diospa sellon hap'iykusqa hamushaqta. Paymi kunkayoqta waqyakurqan chay tawa angelkunata, paykunamanmi atiyta qorqan hallp'ata lamar-qochatawan muchuchinankupaq: 3Amaraq muchuchiychischu hallp'atapas, lamar-qochatapas, sach'akunatapas, Diosninchispa kamachinkunata mat'inkupi sellowan marcanaykukama, nispa. 4Hinan uyarirqani hayk'achus sellowan marcasqakuna kasqanta. Israelpa llapan ayllunkunamantan karqan pachak tawa chunka tawayoq waranqa marcasqakuna. 5Judá ayllumantan karqan chunka iskayniyoq waranqa. Rubén ayllumantan karqan chunka iskayniyoq waranqa. Gad ayllumantan karqan chunka iskayniyoq waranqa. 6Aser ayllumantan karqan chunka iskayniyoq waranqa. Neftalí ayllumantan karqan chunka iskayniyoq waranqa. Manasés ayllumantan karqan chunka iskayniyoq waranqa. 7Simeón ayllumantan karqan chunka iskayniyoq waranqa. Leví ayllumantan karqan chunka iskayniyoq waranqa. Isacar ayllumantan karqan chunka iskayniyoq waranqa. 8Zabulón ayllumantan karqan chunka iskayniyoq waranqa. José ayllumantan karqan chunka iskayniyoq waranqa. Benjamín ayllumantapas chunka iskayniyoq waranqallataqmi karqan. 9Chaykuna qhepatataq qhawarispa rikurqani mana piqpa yupay atinan ancha askha runakunata. Paykunan karqan llapa suyukunamanta, ayllukunamanta, llaqtakunamanta, tukuy rimaykunamantawan, hinaspan kamachikuy tiyanaq ñawpaqenpi Corderoq ñawpaqenpiwan sayasharqanku, yuraq p'achawan p'achasqakama, palmera k'allma hap'iykusqakama. 10Kunkayoqtataq qaparirqanku: ¡Kamachikuy tiyanapi tiyashaq Diosninchismi Corderopiwan qespichiqninchisqa! nispa. 11Llapa angelkunataq kamachikuy tiyanaqpas, kurak runakunaqpas, tawantin kawsashaqkunaqpas muyuriqninkupi sayasharqanku, hinaspan tiyanaq ñawpaqenpi pampakama k'umuykukuspa Diosta yupaycharqanku: 12¡Ahinapuni kachun! Hatunchaypas, qhapaqchaypas, yachaypas, gracias qoypas, yupaychaypas, atiypas, kallpapas, Diosninchisman wiñay-wiñaypaq kachun. ¡Amén! nispa. 13Hinan hukkaq kurak runa tapuykuwarqan: ¿Pikunataq kaykunari yuraq p'achawan p'achasqakunaqa? ¿Maymantataq hamunkupas? nispa. 14Hinan ñoqaqa payta nirqani: Señor, qanmi chaytaqa yachanki, nispa. Paytaq niwarqan: Kaykunaqa manchay ñak'ariymanta lloqsimuqkunan, p'achankuta t'aqsaspa Corderoq yawarninpi yuraqyachiqkunan. 15Chayraykun Diospa kamachikuy tiyananpa ñawpaqenpi kashanku, tuta-p'unchaytaq yupaychana wasipi payta servishanku. Tiyanapi tiyashaqtaq paykunata karpanwan qataykuspa waqaychanqa. 16Manañan yarqaytapas ch'akiytapas muchunqakuchu, manallataq intipas chayanqachu, ruphaypas kankanqachu, 17tiyana chawpipi kashaq Corderon paykunataqa michinqa, kawsay unu pukyukunamantaqmi paykunataqa pusanqa, Diostaqmi paykunaq lliw weqenkutapas pichanqa, nispa.


text: 1Chaura chaychru goturarcayag runacunatawan discïpuluncunatam Jesusga cay niräriman: 2“Moisés isquirbinganpita yachrachigcunawan fariseocunaga carcayan yachrachipäcushunaypagmi Moisesnuysi. 3Chauraga Moisés isquirbingannuyla yachrachipäcushuptiquiga cäsucurcay jinaman rurapäcuy lapanta. Paycunanuy icha ama cawapäcuychüga. Paycunaga manam yachrachipäcungannuychu cawapäcun. 4Paycunaga runacunapa mandashalantam Diospa mandashantanuy rurarcayächin mana pisi rurayta atipayaptin. Chay mandashacuna cayan juc lasag guepi sasa aywachinanuymi. Nätan quiquincunaga manam maygalantas rurayta almitipäcunchu. 5Antis ima-aygatas paycunaga rurapäcun runacunapita alipag ricasha capäcunalanpagmi. Chaypitas Diospa mandashancuna apacurcänan ichic cäjalatas mas jatunta ruracarcärirmi chruracurcan urcuncunamansi ricrancunamansi jinaman jacuncunapa burlasnincunatas mas uracamam chruracurcan. 6Paycunaga munapäcun ima micapäcuycunachrüsi alinnin tayucunachru tayuytaran, nätan Israel castacuna gotucarcänan wayichrüsi munapäcun naupa naupachru alinnin tayucunaman tayucuytaran. 7Pläzachru puripäcursi munapäcun runacuna manchapacuypa saludapäcunantam, jinaman ‘Yachrachigpa’ gayapäcunantam. 8Nätan gamcunapagga ama shongoycuna munachunchu yachrachigparag gayapäcushunayta, antis gamcunaga lapaysi carcayanqui chay wauguelam. Yachrachishugniquicunaga cayan juclaylam. Payga cayan ‘Salvacugtam cachramushag’ Dios ningalanmi. 9Cay pachachru gamcunaga amam Tayta Diostanuy ricapäcunquichu pitas. Tayta Diosniquicunaga juclaylam. Payga cayan jana pachachrümi. 10Amatan shongoycuna munanganchu mandagpa gayapäcushunaytas. Diospa acrashalanmi cayan mandagsi. 11Pi maysi gamcunachru mandagga gamcunata atendipäcushunqui. 12Nätan pi maysi alinninpag ricachicugga manacagpag ricasham canga. Nätan pi maysi manacagpag ricachicugga alinninpag ricasham canga” niräriman. 13Chaypitam chay mana cäsucugcunata cay nin: “¡Alisca cunchuchisham capäcunqui, Moisés isquirbinganpita yachrachigcuna jinaman fariseocuna! ¡Gamcunaga carcayanqui alitucuglam! Juc wayiman mana pisi yaycunanpag llävi charicuyugnuymi gamcunaga mana munapäcunquichu Diospa munayninman runacuna yaycapäcunanta. Gamcunaga manam quiquiquicunas yaycuyta munapäcunquichu, ni manatan yaycuy munayagcunatas yaycachipäcunquichu. 14[¡Alisca cunchuchisham capäcunqui, Moisés isquirbinganpita yachrachigcunawan fariseocuna! Gamcunaga carcayanqui alitucuglam. Gamcunaga viüdacunapa imalam cagtas guechrurcayanquim. Chaypitaga ali ruragpag ricasha capäcunay raygom alisca unay Dioswan rimag tucurcayanqui. Chaynuy rurapäcungaypita mas juyupa cunchuchisham capäcunqui.] 15¡Alisca cunchuchisham capäcunqui, Moisés isquirbinganpita yachrachigcunawan fariseocuna! Gamcunaga carcayanqui alitucuglam. Jatun gochrapawan pampacunapa purichignuysi gamcunaga imatam mana yachrarcayächinquichu runata Diosta mana cäsucug gamcunanuysi cananpag. Nä munapäcungaynuyman muyurärichirga chay runata rurarärinqui gamcunapitaga ishcay maspa nina wayichru cunchuchisha cananpagmi. Gamcunaga jatun gochrapas pampapas aywarcayanquim runata Israel castaman muyuchipäcunaypag. Nä muyurcachirga chay runata jorgorcayanqui gamcunapitas ishcaypaypa mas lutanmanmi. 16¡Aliscam cunchupäcunqui gamcunaga! Chaura gamcunaga ñaushanuysi mana imatas tantiarmi runacunata yachrarcayächinqui cay nir: ‘Rurashagmi’ nir, Diospa wayinta janchrarcur juracugga mana rurarsi manam lutantachu ruran. Nätan pisi ‘Rurashagmi’ nir, ‘Diospa wayinchru cayag örucunata janchrarcur juracugmi ichaga lutanta rurayan’ nir. 17¡Gamcuna carcayanqui gotaracamam, jinaman ñaushanuymi! ¿Gamcunapitaga öruchu u Diospa wayinchu mas välig? Antis öruga ‘Cayga Diospag nisha carmi’, jinaman Diospa wayinchru carmi välin. 18Gamcuna yachrarcayächinquim caynuypas: Pisi ‘Rurashagmi’ nir altarta janchrarcur juracugga mana rurarsi manam lutantachu rurarun. Nätan pisi ‘Rurashagmi’ nir, ‘Altarchru ofrendata janchrarcur juracugmi ichaga juchäcun’ nirsi. 19¡Gamcuna carcayanqui ñaushanuymi mana tantiagcama runa! ¿Gamcunapitaga altarchu u altarman ‘Diospag’ nir chrurashachu mas välig? Antis imasi väliyanga altarchru carmi. 20Chaura pisi altarta janchrarcur juracugga janchrarcuyan lapan chrurarayagnintawanmi. 21Nätan pisi ‘Rimangannuy razonpam rurashag’ nir Diospa wayinta janchrarcur juracugga manam Diospa wayilantachu janchrarcun, antis Dios chaychru cayagtawanmi. 22Nätan pi maysi jana pachata janchrarcur juracugga janchrarcuyan Diospa tayacunantam jinamanmi tayagnintas. 23¡Alisca cunchuchisham capäcunqui, Moisés isquirbinganpita yachrachigcunawan fariseocuna! ¡Gamcuna alitucuglam carcayanqui! Gamcunaga chruncapita juctam mentata anista jinaman cominosta Diospag jorgorcayanqui. Antis Moisés isquirbinganchru ‘Alitam rurapäcunqui, runatam cuyapapäcunqui, jinaman Dioslamanmi yupachicurcanqui’ ningantam rurapäcunquiman caraga chay waquin rurarcayangaycunatawan. 24¡Ñaushanuysi mana tantiagcama runa! Gamcunaga chuspinuysi cayag ichic mandashacunalatam imanaypanuysi cäsucurcayanqui, nätan camellu uywanuysi jatun mandashacunataga manam cäsucuyta munapäcunquichu. 25¡Alisca cunchuchisham capäcunqui, Moisés isquirbinganpita yachrachigcunawan fariseocuna! ¡Gamcuna carcayanqui alitucuglam! Gamcunaga carcayanqui väsupa plätupa janalan maylashanuymi, nätan chay väsupa plätupa ruyin mana maylashanuymi carcayanqui imatas suwacurcayangaywanga, jinaman ima-aygas lutan rurarcayangaywanga. 26¡Ñaushanuysi mana tantiagcama fariseocuna! Naupataga väsupa plätupa ruyin maylagnuysi jucha ruraypita wanacurcay. Chauraga capäcunqui alim jananpas. 27¡Alisca cunchuchisham capäcunqui, Moisés isquirbinganpita yachrachigcunawan fariseocuna! ¡Gamcuna carcayanqui alitucuglam! Gamcuna carcayanqui runa enterrashapa janan yuragwan ali shumag pintapashanuymi, nätan chay runa enterrasha ruyichrüchu tullucuna cayan mana pasay ali. 28Chaynuymi gamcunasi runa ricanalanpagga carcayanqui ali rurag nirag. Nätan manam razonpa alichu capäcunqui chay ima-aygas lutan rurapäcungaywan. 29¡Alisca cunchuchisham capäcunqui, Moisés isquirbinganpita yachrachigcunawan fariseocuna! ¡Gamcuna carcayanqui alitucuglam! Gamcunaga Diospa willacugnincunapa mïchunta sharcarcayächinquim, jinaman ali ruragcunapa enterrashantas shumagyarcayächinquitan. 30Chayta rurarga cay nircayanquim: ‘Noganchi awillunchicuna cawanan wichan cawarga manachr yanapachwanchu cara Diospa willacugnincuna wanuchiyta’. 31Nipäcurniqui quiquiquicunam musyachicurcayanqui Diospa willacugnincuna wanuchigcunanuysi mana cäsucug casta capäcungayta. 32Chauraga unay awilluycuna ruray galayapäcungantar ushapapäcuy pasay-pacha. 33¡Gamcuna carcayanqui acapa casta juyu culebracunanuymi alisca juyucama! ¿Imanuyparag gueshpipäcunqui nina wayichru Dios cunchuchipäcushunaypita? 34Chaura chayman mana aywapäcunaypagmi nogaga cachramushag Diospa willacugnincunata, tantiaysapa runacunata, jinaman yachrachigcunata. Nätan gamcunaga paycunatam waquinta wanuchipäcunqui, waquintam cruzman clävapäcunqui, waquintam Israel castacunapa gotucarcänan wayincunachru alisca magapäcunqui. Jinaman waquintam marcan marcan ashipäcunqui cunchuchipäcunaypag. 35Chaynuy rurapäcungaypita alisca cunchuchisham capäcunqui. Gamcunaga cunchupäcunqui lapan ali rurag runacuna wanuchipäcunganpitam, chay ali rurag Abelpita galayur Berequiaspa churin Zacariasta wanuchipäcungaycamam. Payta wanuchipäcuray inciensuta Diospag rupachicunacagchru jinaman washa altarwan tincucugchrümi. 36Mayapäcamay shumag: Lapan caycuna rurangaypita cunchupäcunquim gamcunaga”. 37Nircurmi cay nirun: “¡Jerusalenchru yachrag runacuna, gamcuna Diospa willacugnincunata wanurcayächinquim, jinaman Dios cachramungancunata rumiwanmi chapircayanqui! Gamcunata maymay cutichr gotuyta munapäcurag, juc walpa chiucancunata rapran ruyiman gotugnuysi, nätan manam munapäcuraychu. 38Cananga yachrarcayangay wayiquicuna chunyagmanmi muyunga. 39Nätan cananga manam mastaga ricapapäcamanquipishchu ‘Alisca ali nisha cachun Munayniyog Diosninchi cachramungan’ nipäcamänaycama” nirun.


text: 1Tata Diosqa jatunchasqa kachun. Kusikuyniyojmin Tata Diosta manchachikoj runaqa, kamachisqasninwantaj misk'irichikoj runaqa. 2Paypa miraynenqa kay pachapi sumaj sayachisqa kanqa. Cheqan miraynenqa bendecisqa kanqa. 3Wasimpi payqa tukuy imasniyoj; cheqan kaynenqa mana tukukuyniyojmin. 4Laqhayaypi uj k'anchay lliphipin cheqan sonqoyojkunapaj. Payqa khuyakoj, cheqan sonqoyoj, wawa sonqotaj. 5Allin sonqoyoj runaqa mana mich'akuspa, wajman mañarin; tukuy imasnintapis allin yuyaywan ñawpajman apan. 6Chayrayku, ni jayk'aj urmanqachu. Cheqan sonqoyoj runaqa wiñaypaj yuyarisqapuni kanqa. 7Mana allin kaj willaykunamantaqa mana manchachikunchu; tukuy sonqonwan Tata Diospi atienekuspa, sinch'ita sayan. 8Sonqonqa sinch'ita sayan, manataj manchachikunchu, enemigosninta atipasqata rikunankama. 9Wajchasman mana mich'akuspa kapuyninmanta jaywarin; cheqan kaynenqa wiñaypaj kakullampuni. Allin runa kasqanqa pataman oqharisqa kanqa. 10Juchasaparí chayta rikuspa, phiñarikonqa; mana imanayta atisqanrayku, kirusninta k'arurakuspa tukukonqa. Jinapi sajra runaspa suyakusqankoqa tukukonqa.


text: 1Sayno captenga nogapis, Pedrupis y Apoluspis Jesucristupa wilacognin cayashgaläta tantyayay. Nogacunaga manami atiënicayämänayquipäsu wilacuycäyä, sinöga Jesucristupa wilacuyninta chasquicur salvacuyänayquipämi. 2Wilacognin canäpä Señorninsi Jesucristo churamash captinmi pay munashgannöla wilacuycä. 3Sayno wilacurmi mana ali wilacog cashgäta yarpäyaptiquipis laquicösu. Juicio nalchöchöga manami gamcunasu juzgayämanquipä ali o mana ali wilacog cashgäta, sinöga Tayta Diosninsimi. 5Sayno caycaptenga Jesucristupa wilacognincunata ama jamuräyaysu. Señorninsi Jesucristo cutimurnami juzgangapä ali o mana ali wilacognin cayashgantapis. Pay juzgamänansi junagmi nimäshun pacaylapa jusalicushgansicunata y shongulansicho lutanta yarpashgansitapis. Pay munashganno cawashgansi-tupumi Tayta Diosninsi premiuta gomäshunpä. 6Gamcunaga waquin waugui-panicunata shimita goycäyanqui: “Apolos yachasishgancunata yachacuyänayquipä nogacunaman shacayämuy. Payga Pablupitapis masmi yachan” niyashpayqui. Waugui-panicuna, Tayta Diosninsipa palabranta rasunpaypa cäsucorga manami sayno niyanquimansu. 7Shimita sayno gonayquipäga ¿pitä shacyäsiyäshushcanqui? ¿Pï cayashgayquita yarpartä gamcunaga waquin cagta manacagman churaycäyanqui? Saynöpis ¿imanirtä yarpaycäyanqui yachag cayashgayqui quiquilayquipita cashganta? Rasunpaypa yachag carga tantyacuyanquimanmi Tayta Diosninsipitarä ima yachaytapis chasquicuyashgayquita. 8Sayno caycaptenga ¿imanirtä yarpaycäyanqui aläpa yachag cayashgayquita? Sayno carga ¿pï cayashgayquitatä gamcuna yarpaycäyanqui? Rey cayashgayquita yarpar mananachä cäsuycamanquinasu, ¿au? Rasunpa maynapis rey caycäyanquiman isanga nogacunapis mandäsiyänäpä. 9Tantyaynëchöga apostolcunata Tayta Diosninsi churayämash lapanpitapis más nacayänäpämi. Imayca lutan rurag runatanöpis nogacunataga wanusiyämaytami munayäman. Sayno nacayashgätaga lapan runacunapis angilcunapis ricaycäyämanmi. 10Jesucristo salvamagninsi cashganta wilacur puriyaptë ¿imanirtä waquin runacuna upa cayashgäta yarpäyashganno gamcunapis yarpaycäyanqui? Nacar puriyaptë ¿imanirtä waquin runacuna munayniynag cayashgäta yarpäyashganno gamcunapis yarpaycäyanqui? Achyä pero, gamcunaga nogacunapitapis más ali ricashcher caycäyanqui. 11Cananyagpis nogacunaga nacayashcä micanar, yacunar, mödanäcuna llapsha captin aläsicur. Saynöpis magar ushash puriyashcä. Wayiläcunapis quiquëcunapaga manami cansu. 12Nistashgäcunapä uticäyashgäyag quiquëcunarämi arucuyä. Runacuna ashliyämaptinpis nogacunaga upälacuyämi. Saynöpis Tayta Diosninsita manacuyä paycunata perdonayänanpä. Saynölami may-saycho chiquir gaticachäyämaptinpis mana resienticuypa puriyä. 13Washäcunata rimayaptinpis nogacunaga ali shimiläpami parlapäyä. Cananyagpis nogacunataga mana väleg runatanömi ricayäman. 14Manami gamcunata pengayman churanäpäsu sayno nir guelgaycämö, sinöga shumag tantyacuyänayquipämi. Gamcunaga cuyay surënömi caycäyanqui. 15Chunca waranga (10,000) yachasishogniquicuna cayaptinpis juclaylami puntata wilapäshushcanqui Jesucristuta chasquicuyänayquipä. Say wilapäshogniquega nogami caycä. Saynöpami gamcunapa taytayquino caycä. 16Saymi gamcunata yäsë noga cawashgäno gamcunapis Tayta Diosninsi munashganno cawayänayquipä. 17Gamcuna cagcho imano cawashgätapis yarpäsishunayquipämi Timoteuta gamcunaman cachamushä. Imayca cuyay surënömi payga caycan. Saynöpis payga cawaycan Tayta Diosninsi munashgannömi. Saymi may-saychöpis yachasishgäno gamcunatapis shumag yachasiyäshunquipä. 18Waquinniquega mana shamunäpä cagta yarparshi segaypa yachag-tucur conträ sharcuyashcanqui. 19Sayno yarpäyaptiquipis Tayta Diosninsi yanapämaptenga shamushämi gamcunata watucanäpä. Saychönami musyamanga say yachag-tucogcuna. 20Tayta Diospa maquincho cawayga manami yachag-tucur parlaysu, sinöga pay munashganta rurar cawaymi. 21Gamcuna cagman shamur manami pitapis olgutupayta munäsu. Mana olgutupänäpäga lutan rurayashgayquicunata cacharir ali cawayay. Sayno cawayaptiquimi gamcuna cagman shamur cushicushäpä. ¿Rabiash chämunätacu o cushish chämunätacu gamcunaga munaycäyanqui?


text: 1Señor Diosmi Moisesta nirqan: 2–Madián runakunata muchuchimuy, Israel llaqtayta huchallichisqanmanta, chay qhepatataq wañukapunki, nispa. 3Hinan Moisesqa llaqtata nirqan: –Wakinniykichis awqa-tinkuypaq wakichikuychis, hinaspa Madián runakuna muchuchiq phawaykuychis, Señor Dios contra huchallikusqankumanta. 4Sapanka ayllumantan waranqa qharikunata awqa-tinkuyman kachankichis, nispa. 5Chaymi sapanka ayllumanta akllarqanku waranqa qharikunata, llapanpitaq karqan chunka iskayniyoq waranqa awqa-tinkuypaq wakichisqa qharikuna. 6Moisesqa paykunatan awqa-tinkuyman kacharqan, sacerdote Eleazarpa churin Fineestaq umallinku rirqan. Paymi aparqan Dios yupaychana karpapi kaq ch'uya serviciokunata, awqankuman phawaykunankupaq tocana trompetakunatawan. 7Hinan paykunaqa Señor Diospa Moisesta kamachisqanman hina, Madián runakuna contra maqanakuspa llapan qharikunata wañuchirqanku. 8Madián suyu phisqantin reykunatan wañuchirqanku, Evita, Requimta, Surta, Hurta, Rebatawan. Beorpa churin Balaamtapas wañuchillarqankutaq. 9Hinaspan Israel runakunaqa Madián warmikunata wawankutapas presota aparqanku, uywankutapas tukuy kaqninkutapas lliwta qechurqanku. 10Chaymantataq llapan llaqtankuta karpankutapas lliwta kanaykurqanku. 11Hinaspa llapan llat'anasqankuta uywakunatapas runakunatapas kawsaykunatapas 12Moisesman, sacerdote Eleazarman, Israel llaqtamanwan aparqanku, paykunan karpa-karpapi kasharqanku Jericó qhaway Jordán mayu qaylla Moab suyu pampapi. 13Moisestaq sacerdote Eleazarpiwan llapan ayllu umallikunapiwan karpa-karpamanta lloqsirqanku awqa-tinkuymanta kutimuq soldadokunata chaskiq. 14Hinan Moisesqa phiñakurqan waranqa soldado umallikunapaq pachak soldado umallikunapaqwan, 15nirqantaq: –¿Imanaqtintaq warmikunatari mana wañuchirqankichischu? 16Chay warmikunan riki Balaampa yuyaychasqan kaspa Israel runakunata Señor Dios contra huchallichirqan, Peor nisqa cheqaspi Baal idolotapas yupaychachirqan. Chay hawan Señor Diosqa llaqtanta millay onqoywan muchuchirqan. 17Chhaynaqa, kunanpacha wañuchiychis llapan qhari wawakunata, qhariwan puñuq llapan warmikunatapas. 18Doncella sipaskunallata ama wañuchinkichischu, paykunaqa qankunapaqmi kanqa. 19Hinaspataq hayk'an wañuchiqkuna, wañusqata llamiykuqkunapas karpa-karpamanta sapaqpi qanchis p'unchay qhepakuychis. Hinaspa qankunapas preso apamusqaykichispas ch'uyanchakuychis, kinsakaq p'unchaypiwan qanchiskaq p'unchaypiwan. 20Ch'uyanchakullankichistaq llapan p'achaykichista, qaramanta ruwasqa llapan kaqkunata, cabra millmamanta llapan awasqakunata, k'ullumanta ruwasqa hayk'an kaq serviciokunatapas, nispa. 21Hinan sacerdote Eleazarqa awqa-tinkuyman riq llapan soldadokunata nirqan: –Kayqa Señor Diosmi Moisesta khaynata kamachisqa: 22–Qorimanta, qolqemanta, broncemanta, fierromanta, titimanta otaq estañomanta 23mana ruphaq kaqkunata llapanta ninaman churaspa ch'uyanchaychis, hinaspa ch'uyanchana unupi maylliychis. Wakin ruphaq kaqkunatataq unuwan limpiota maylliychis. 24Qanchiskaq p'unchaytaq p'achaykichista t'aqsakuychis ch'uya kanaykichispaq. Chay qhepataqa karpa-karpaman haykuyta atinkichismi, nispa. 25Señor Diosmi Moisesta nirqan: 26–Qanpiwan sacerdote Eleazarpiwan ayllu umallikunapiwan Madián runakunata llat'anaspa apamusqanku runakunata uywakunatawan yupaychis. 27Hinaspa iskayman t'aqaspa rakiychis huk t'aqata maqanakuyman riq soldadokunapaq, hukkaq t'aqatataq wakin Israel runakunapaq. 28Chaymantataq maqanakuyman riq soldadokunaman tupaq runakunamanta, torokunamanta, asnokunamanta, ovejakunamantawan ñoqapaq t'aqapuwankichis sapa phisqa pachakmanta hukta. 29Hinaspan chaykunata sacerdote Eleazarman qonkichis ñoqapaq ofrendata hina. 30Hinallataq Israel runakunaman tupaq runakunamanta, torokunamanta, asnokunamanta, ovejakunamanta, hayk'an kaq animalkunamantawan t'aqankichis sapa phisqa chunkamanta hukta. Hinaspa chaykunata qonkichis Ñoqawan Tupana Karpata cuidaq Leví runakunaman, nispa. 31Hinan Moisesqa sacerdote Eleazarpiwan Señor Diospa kamachisqanman hina ruwarqanku. 32Israel soldadokunaq llat'anasqankumanta llapan qhepaqmi karqan soqta pachak qanchis chunka phisqayoq waranqa ovejakuna, 33qanchis chunka iskayniyoq waranqa torokuna, 34soqta chunka hukniyoq waranqa asnokuna, 35kinsa chunka iskayniyoq waranqa doncella sipaskunapiwan. 36Chaymi soldadokunaman tupaq t'aqa karqan: Kinsa pachak kinsa chunka qanchisniyoq waranqa phisqa pachak ovejakuna, 37chaykunamantan qorqanku Señor Diospaq ofrendata hina soqta pachak qanchis chunka phisqayoqta. 38Kinsa chunka soqtayoq waranqa toromantataq Señor Diospaq qorqanku qanchis chunka iskayniyoq torokunata. 39Kinsa chunka waranqa phisqa pachak asnokunamantataq Señor Diospaq qorqanku soqta chunka hukniyoq asnokunata. 40Chunka soqtayoq waranqa doncella sipaskunamantataq Señor Diospaq ofrendata hina qorqanku kinsa chunka iskayniyoq sipaskunata. 41Hinan Moisesqa Señor Diospaq chay ofrendakunata sacerdote Eleazarman qorqan, Señor Diospa kamachisqanman hina. 42Moisesqa soldadokunaman tupaq kuskannintan Israel runakunapaq t'aqarqan. 43Chaymi karqan kinsa pachak kinsa chunka qanchisniyoq waranqa phisqa pachak ovejakuna, 44kinsa chunka soqtayoq waranqa torokuna, 45kinsa chunka waranqa phisqa pachak asnokuna, 46chunka soqtayoq waranqa doncella sipaskunapiwan. 47Chay runakunamantan, uywakunamantan Moisesqa T'aqarqan sapa phisqa chunkamanta hukta, hinaspa Dioswan Tupana Karpata cuidaq Leví runakunaman chaykunata qorqan, Señor Diospa kamachisqanman hina. 48Chaymantataq waranqa soldado umallikuna pachak soldado umallikunapiwan Moisesman rirqanku, 49hinaspa payta nirqanku: –Ñoqayku kamachiykikunan kamachisqayku soldadokunata watukuyku, manan hukpas wañunkuchu, llapanmi kashanku. 50Chaymi Señor Diospaq ofrendata apamushayku sapankaq tarisqayku qori alhajakunata, brazaletekunata, makiman walqanakunata, sortijakunata, aretekunata, kunkaman walqanakunatawan. Chaykunatan Señor Diosman haywayku huchaykumanta ch'uyanchasqa kanaykupaq, nispa. 51Hinan Moisesqa Eleazarpiwan llapan chay qori alhajakunata paykunamanta chaskirqanku. 52Chay umallikunaq ofrenda qosqankun pesarqan yaqa pachak isqon chunka kilo hina. 53Sapanka soldadokunan maqanakuypi awqankumanta imallatapas qechuspa paykunapaq apakurqanku. 54Ahinatan Moisesqa Eleazarpiwan umallikunamanta qori alhajakuna apasqankuta chaskirqanku, hinaspa Dioswan Tupana Karpaman aparqanku, Señor Diospa ruwasqankunata Israel runakuna yuyarishanallanpaq.


text: 1Chashna Agripa Festota willashpa yuyarkansapa barkupi Italia partiman Pabluta kachayta. Chaypina paytaka suk presomasinkunawan tantallata kapitan Juliopa makinpi churarkansapa. Chay Julioka chay ashwan sinchi kamachikuk Augustopa tropapa kapitannin karkan. Ñuka Lukaspish paykunawan tantalla rirkani Pabluta yanapanaynipa. 2Ñukaykunawan tantalla rirkan Aristarko. Payka Masedonia partimanta Tesalonika llaktamanta karkan. Chaypina Adramitio llaktapi suk barkupi yaykurkanisapa Romaman rinaynikunapa. Chay barkupa doyñun Asia partipi aypa llaktakunapi ratakuypi ratakuypi rinayarkan. 3Chay barkupi rishpaynikuna kapitan Julioka alli modopi Pabluta pusharkan. Kayantin Sidon llaktapa barku ratakunanpi chayarkanisapa. Chaypi Pablutaka almitirkan amigunkunata rinanpa pasyak paykuna yanapanankunapa. 4Sidonmanta llukshiykaptinikuna sinchi wayra tinkuwarkansapa. Chayrayku Chipre ishla mañan mañanllata rirkanisapa. 5Chipremanta chimbashpa Silisia partipa Panfilia partipa mañan mañanllata rirkanisapa. Chashna rishpa Lisia partipi Mira llaktapi chayarkanisapa. 6Chay Mira llaktapi kapitan Julio Alejandriyamanta Italiaman rik barkuta tarirkan. Chay barkupi yaykuchiwarkansapa Romaman rinaynikunapa. 7Aypa diyakunata wayra tinkuwaptinkuna barkuka allimanta rirkan. Chayrayku sukaman tankaypi tankaypi Kinido llakta ladunpi chayarkanisapa. Chaypina chay wayra idenllata tinkuwaptinkuna Salmon llakta ladunta pasashpa Kreta ishlata vueltashpa rirkanisapa. 8Chay ishla mañanta sukaman tankaypi tankaypi rishpaynikuna Buenos Puertos llaktapi chayarkanisapa. Chay llaktaka Lasea llakta ladunllapi karkan. 9Chashna wayra tinkuwaptinkuna chay barku mana sinchita puriptin sukaman unayarkanisapa. Manana allinachu karkan chay manllayba yakuta rinaynikunapa. Manana unaynachu illarkan tamya tiempu kananpa. Chayrayku Pabluka chay barku purichik runakunata willarkansapa: 10—Señorkuna, tamya tiempu kaptin mananami allinachu rinanchikunapa. Chashnalla rishpanchikuna kay barkuka tukuy kargakunawan suminman. Ñukanchikunapish sipikunchimansapa. 11Chaypina soldadukunapa kapitanninka Pabluta mana kreyishpa barkupa doyñunta kapitannintapish kasurkan rinankunallapa. 12Buenos Puertospa barkukuna ratakunan mana allichu karkan tamya tiempu barkuka chaypi kiparinanpa. Chayrayku yaka tukuy chay runakuna munarkansapa Fenise llaktaman riyta. Chay llaktaka Kreta ishlapa alli ladunpi karkan. Yuyarkansapa alli kananta chaypi tamya tiempu kiparinaynikunapa. 13Chashna rinaynikunapa yuyaptinkuna kallarirkan chay llaktapa alli ladunmanta allimata wayrayta. Chayta kawashpankuna barkuta purichikkuna yuyarkansapa atipanankunata riyta. Chayrayku chay llaktamanta llukshishpaynikuna barkuta pusharkansapa Kreta ishla mañan mañanllata. 14Chashna riptinikuna suk ratullapi sinchi wayra barkuynikunata ishlamanta chay manllayba kocha chawpiman tankarkan. 15Chay sinchi wayra pushawaptinkuna manana atiparkanisapachu barkuta sinchichiyta. Chayrayku wayrallana pushawarkansapa. 16Chashna chay wayra pushawaptinkuna rirkanisapa Kawda ishla mañanta. Chay taksha ishla mañanta riykaptinikuna manana sinchitanachu wayrarkan. Chaypina sukaman trabajashpa chay taksha aysadu kanowata barkupa sawanpi alsashpa churarkanisapa. 17Chaymanta barku purichik runakuna waskankunawan barkupa armasonninta allita watarkansapa ama wayra wakllichinanpa. Chay yaku ukupi suk playa montonanakudu tiyarkan. Chaypa shutin Sirite karkan. Chaypi barku arkakunanta manchashpankuna barkupa wayra pushanan taksha llachapankunata altu kaspinmanta templarkansapa. Chayta rurashpankuna tukuy chay tuta sakirkansapa chay wayra maytapish kaptin barkuta pushananpa. 18Kayantinpish sinchita wayrayllapi katirkan. Chayrayku barku purichik runakuna kallarirkansapa tukuy kargankunata yakupi wishchukuyta. 19Kimsaynin diya idenlla kaptin paykunalla tukuy ima llashakkunata wishchukurkansapa ama barku suminanpa. 20Aypa diyakunata mana nima intita nima luserukunata kawarkanisapachu. Chay sinchi wayra katiptinlla manana yuyarkanisapanachu kawsayta. 21Chaymanta aypa diyakunata mana mikushpaynikuna Pabluka tukuy ñukaykunapa chawpinikunapi shayarishpa willawarkansapa: —Kay barkupi purikmasinikuna, alli kanman karkan willashkaynita kasushpa Kreta ishlapi kiparinanchikunapa. Chaypi kiparishpanchikuna mana sufrinchimansapachu karkan. Nima kargakunata wishchunchimansapachu karkan. 22Kunanka allita uyariwaychi. Ama manchakuychichu. Kay barku sumiptinpish manami ni suknikichi wañunkichichu. 23Ñukaka Tata Diospa wambran kashpayni payta kuyashpa kawsani. Tutapi paypa angelnin ñukapi rikurishka. 24Willawashka: “Ama manchakuychu, Pablu. Roma llaktapa ashwan sinchi kamachikukpi chayanayki tiyan. Kanraykumi Tata Dioska kay barkupi rikmasikikunatapish wañuymanta salvankasapa.” 25Chashna chay angel willawashka kaptin amana llakiychinachu. Ñukaka tukuy shunku Tata Diosta kreyishpa allita yachani pay salvawananchikunata chay angel willawashkantashina. 26Tata Dios salvawaptinchikuna kay wayra suk ishlaman churawashunchisapa. 27Pablu chayta willawaptinkuna ishkay semanana Kreta ishlamanta llukshishkaynikuna karkan. Chaypina chay wayra suk laduman suk laduman pushawaptinkuna chay manllayba Adrea kochapi chayarkanisapa. Chaypi kaptinikuna chawpi tutapi barkuta purichik runakunaka yacharkansapa allpaman chayaykanaynikunata. 28Chayrayku yaku ukuta yachanankunapa mashna metropimi allpaka nishpa metriyarkansapa. Chashna metriyashpankuna yacharkansapa kimsa chunka sokta metropi allpa kananta. Suk ratu washan kashkan metriyashpankuna yacharkansapa ishkay chunka kanchis metrollapina allpa kananta. 29Chaypina manchakurkansapa yaku ukupi manllayba rumikunapi takakunankunata. Shayachinayashpankuna chusku atun llashak fierrukunata watashpa chay barku washanpi kacharirkansapa. Chaypina Tata Diosta roygarkansapa utkana pakarinanpa. 30Chaypina chay barkuta purichik runakunaka paykunalla allpaman rishpa nitikunayarkansapa. Chashna nitikuyta munashpankuna chay barku sawanpi tiyak kanowata yakuman urayachirkansapa. Chay barku puntan partimanta llashak fierrukunata kacharik tukushpa yakuman urayamunayarkansapa. 31Chayta kawashpa Pabluka kapitanta tukuy soldadunkunata willarkansapa: —Kay barkuta purichik runakuna nitikunayaykansapami. Mana paykuna barkupi kipariptinkunaka kankunaka mana atipankichichu sipikuymanta kishpiyta. 32Chashna Pablu willaptin chay soldadukunaka kanowapa waskankunata tipirkansapa yakupi urmananpa. 33Chaymanta kayantin pakarinayaykaptin Pabluka tukuy chay runakunata willarkansapa allita mikunankunapa. Willarkansapa: —Ñami ishkay semanatana sukaman sufrishpaykichi mana allitachu mikushkankichi. 34Chayrayku roygaykichi allita mikunaykichipa. Mikunaykichi tiyan sinchikunaykichipa. Tukuy kankuna kishpinkichi. Niman suk chukchaykichi chinkankachu. 35Chashna willashpa tukuy chay runakuna kawaptinkuna Pabluka panta apishpa Tata Diosta agradesirkan. Chashna agradesishpa chay panta pakishpa kallarirkan mikuyta. 36Pablu mikuptin kawashpankuna tukuy chay runakunapish mana llakishpana mikurkansapa. 37Chay barkupi ishkay pachak kanchis chunka sokta runakuna karkanisapa. 38Chashna saksanankunakaman mikushpankuna tukuy chay barkupi tiyak triguta wishchukurkansapa chay barku sawayamunanpa. 39Chaymanta pakariptin chay barkuta purichik runakuna karumanta allpata kawashpa mana riksirkansapachu maykan llaktami nishpa. Chaypi kawarkansapa suk muyuna playayukta. Yuyarkansapa chayman chay barkuta chayachiyta. 40Playaman chayanayashpa chay watadu llashak fierrukunapa waskankunata tipirkansapa yakupi sakinankunapa. Timonpa waskankunata paskarkansapa barkuta tankanankunapa. Chaymanta barkupa uman partipi atun llachapanta templarkansapa wayra pushananpa. Chaywanna barkuka kallarirkan playaman riyta. 41Chashna riykashpa yaku ukupi montonanakudu playapi chay barku rirkan baranakuk. Chaypina puntan allita baranakuptin olaskuna sukaman takakushpa popanta pakichirkan. 42Chaypina soldadukunaka tukuy preso runakunata wañuchinayarkansapa ama waytashpa nitikunankunapa. 43Chashna wañuchinayaptinkuna chay kapitanka Pabluta salvanayashpa soldadunkunata micharkansapa ama ni pita wañuchinankunapa. Willarkansapa tukuy waytay yachakkuna yakuman wishchunakunankunapa waytashpa allpaman chayanankunapa. 44Chaymanta tukuy mana waytay yachakkunata willarkansapa barkupa pakikudu kaspinkunapi apikushpa allpaman chayanankunapa. Chashna chay kapitan willawaptinkuna tukuy ñukaykuna sipikuymanta salvanakushpaynikuna allpaman chayarkanisapa.


text: 1Betania marcaçhu Lázaro jutiyuj runa tiyaran. Juyupa jishyaycaran. Panin caran Maríawan Marta. 2Maríaga Tayta Jesúspa çhaquinman pirjümita jaycapurir, ajchanwan chaquipush carunaj. 3Chaura turin Lázaro juyupa jishyaptin, Maríawan Marta Jesúsman caçhacuran: Tayta, yaçhänacushayqui Lázaro juyupa jishyaycan nir. 4Caçha willaptin, Jesús niran: Chay jishya Lázaruta mana wañuchingachu. Manchäga achäquilla canga Tayta Diosninchi munayniyuj cashantapis, nuwa munayniyuj cashätapis runacuna tantiyacunanpaj. 5Jesúsga Lázaruwan, Martawan, Maríawan sumaj yaçhänacuran. 6Chaypis: Lázaro jishyaycan nir willaptin, mana aywaranchu. Ishcay junajraj jinallançhu juyapäriran. 7Ishcay junajpitaraj purïshijnincunata niran: Yapay Judea quinranman cutishun. 8Paycunana niran: Tayta, janyancunarätaj sajmaypa wañuchiyta munashurayqui. ¿Imamantaj cutishun? 9Jesúsna niran: Intipis juyayta achicyan. Achicyaptin junajpa purir, mana tacacunchichu. Chay-jina Tayta Diosninchipa maquinçhu purir, imamanpis mana çhayashunchu. 10Chacaptinmi ichanga pipis purir, tacacun. Chay-jina shungun munashanta rurar, juchaçhu arujcuna ñacayta taringa. 11Canan Judea quinranman aywananchi camacan. Yaçhänacushanchi Lázaro puñucäcusha. Ricchachij aywashun. 12Purïshijnincunana niran: Tayta, puñucash caycar, allina riccharamunga, ¿au? 13Lázaro puñucäcusha nir tincuycächiran: Wañush ninanta. Purïshijnincunam ichanga rasunpa puñucashallanta tantiyaran. 14Chaymi Jesús niran: Lázaro wañusha. 15Jishya wañuycachiptin, ima allish mana ricashcächu. Ima captinpis, aywashun ricaj. Canan munayniyuj cashäta ricar, llapan shunguyquiwan yupachicamanquiman. 16Chaura Tomás niran: Nuwanchipis aywashun Jesúswan iwal wañunanchipaj. Tomásta: Milli nir ricsiran. 17Betania marcaman çhayaycar, Lázaro çhuscu junaj pamparaycashanta mayaran. 18Jerusalén marcapita Betania marcacaman pullan lïwalla caran. 19Chaymi wañupacush captin, achcaj runa Martatawan Maríata yanagaj aywaran. 20Jesús çhayaycashanta musyar, María mana llucshiranchu. Martam ichanga tariparan. 21Jesústa niran: Juclla shamunquiman caran, Tayta. Turï mana wañunmanchu caran. 22Ima captinpis, jamman yupachicü. Ima-imata mañacuptiquisi, Tayta Diosninchi wiyashushayquita musyä. 23Jesúsna niran: Turiqui cawarimunga. 24Martana niran: Cawarinanta musyä. Ichanga llapan wañushcuna cawarimunan junajçhüraj cawarimunga. 25Jesúsna niran: Nuwaga cawarachicujmi cä. Wañushcunatapis cawarachïmi. Shimïta çhasquicujcuna wañurpis, cawarimunga. 26Maquïçhu cawajcunata, çhasquicamajcunata imaysi mana caçharishächu. ¿Rasunpa yupachicamanquichu? 27Chaura Marta niran: Aumi, Tayta. Tayta Diosninchipa Wawan canqui. Paymi cay pachaman caçhamushcashunqui. Washäcujmi canqui. 28Jinarcur ñañan Maríaman cuticur, rinrillançhu willaran: Tayta Jesús çhayamushana. Jayaycäshunqui nir. 29Chaura juclla María aywaran. 30Jesúsmi ichanga marcaman manaraj çhayasharächu. Martawan tincushan pachallaçhüraj caycaran. 31Wasinpita juclla María llucshiptin, yanagajcunapis jipanta aywaran: Wagajçhi pantyunman aywaycan nir. 32Maríana Jesústa tariparcur ñaupanman jungurpacuycur, niran: Juclla shamunquiman caran, Tayta. Cayçhu caycaptiqui, turï mana wañunmanchu caran. 33Maríapis, yanagajcunapis ataptin, Jesúspa shungunpis llaquicuywan ishquicäcuran. 34Chaymi tapuran: ¿Mayninmantaj Lázaruta pampashcanqui? nir. Paycunana niran: Ricanayquipaj shamuy, Tayta. 35Willaptin, Jesúspis wagaran. 36Wagaptin, runacuna niran: Sumajçhari Lázaruwan yaçhänacuran. 37Waquinna niran: Japra runatapis allchacaycachir, ¿manachuraj Lázarutapis allchacächinman caran? Wañuypita jishpichinman caran, ¿au? 38Chaura pushaptin, Lázaro pamparashan chaga uçhcuman Jesús juyupa llaquish çhayaran. Uçhcuta jatun rumi chaparaycaran. 39Jesúsna niran: Rumita witichiy. Martana niran: Tayta, turï çhuscu junajna pamparaycan. Asyariycannaçhi. 40Jesúsna niran: Mayna willashcaj. Yupachicamar, Tayta Diosninchi munayniyuj cashanta ricanquipaj. 41Chaura runacuna rumita witirachiran. Jesúsna janaj pachapa ricärir, wiyächipaypa niran: Papällau Papä, ima allish mañacushäta wiyamanqui. 42Imaypis wiyamashayquita musyä. Caçhacamashayquitapis cay runacuna tantiyacunanta munä. 43Nircur jayacuriran: Lázaro, llucshimuy nir. 44Lázaruna uçhcupita llucshiramuran. Umanpis, maquinwan çhaquinpis pitush caran. Llucshiramuptin, Jesús niran: Pascapuy. Purichunna. 45Lázaruta cawarachiptin, Maríata yanagaj Israel runacunapis achcajmi Jesúsman yupachicuran. 46Waquin runam ichanga fariseucunaman aywaycur, Jesús imata rurashantapis willaran. 47Chaura mayur Israel runacunapa sisyunninpaj llapan mayur cüracunapis, fariseucunapis shuntacaran: ¿Imatataj rurashun? Chay runa Tayta Diosnillanchi camacächishancunata ruraycan. Japracunatapis allchacächin. Jishyaçhucunatapis allchacächin. Wañushcunatapis cawarachin. 48Chapata mana ruraptinchi, llapan runa Jesúsman yupachicunga. Yupachicuptin, Roma mandaj runa ullgucäcunga. Murucuncunata caçhamunga. Murucucunaga Tayta Diosninchipa wasinta juçhurachinga. Marca-masinchita-ima wañurachimäshun nir. 49- 50 Mayur cüra Caifásna llapan mayur Israel runacunata piñaparan: Upam carcaycanqui. Imatapis mana tantiyacunquichu. Marca-masinchita-ima ama wañuchimäshuwanchu. Llapanchi-raycur juc runalla wañunman. Mayur cüra cashpan chay wata llapan cüra-masinta maquinçhu Caifás purichiran. 51- 52 Payga mana yarpaypachu rimaran. Manchäga chay wata mayur cüra cashpan Tayta Diosninchi yarpächiptin, cüra-masinta shimiyaran. Llapan Israel runacunata washänan-raycur Jesús wañuyman çhayananta quiquin Tayta Diosninchi camacächiran. Ichanga mana Israel runacuna-raycurllachu wañuyman çhayanga; manchäga llapan runata washänan-raycur. Paycuna may-chayçhu juyarpis, Tayta Diosninchipa wawan cashpan maquinçhu cawanga. 53Chay junajpita-pacha mayur Israel runacuna parlanacuran Jesústa wañuchinanpaj. 54Chaymi marca-masincuna ricay Jesús mana puriranchu. Manchäga mana musyachicullar Efraím marcaman aywacuran. Efraím marcaga chunyaj pacha wajtallançhu caycaran. Chay quinrallançhu purïshijnincunawan juyaran. 55Chay wichan Pascua fiesta çhayaycämuran. Chaymi wacpita-caypita Israel runacuna Jerusalén marcaman aywarcaycaran fiestapaj camaricuj. Camaricuran Tayta Diosninchi alli ricananta munar. 56Jesústapis ashircaycaran. Chaymi Tayta Diosninchipa wasinçhüpis tapunacurcaycaran: ¿Fiestaman shamungachuraj, manachuraj? nir. 57Fariseu runacunawan mayur cüracuna mayna runacunata nish caran: Mayçhüpis Jesústa ricar-imarga, juclla willaycamanqui charichinäpaj.


text: 1Wamränuysi cayagcuna, ama juchäcurcaychu. Chaypagmi caycunata isquirbiyämü. Jinacayta maygansi juchäcuruptinga cayan mana juchaynag Jesucristom Tayta Diospa naupanchru washamänanchipag. 2Jesucristoga wanusha nä imay imaycamas salvasha cananchipagmi, nätan manam nogalanchipagchu, antis lapan cay pachachru runacunapagwanmi. 3Caynuypam musyanchi paypa canganchita; musyayanchi pay mandamanganchicunata rurarmi. 4Pi maysi “Nogaga Diospam cä” niyar, nätan mandangancunata mana cäsucugga casquim. Chay runaga manam razoncag willapa ningannuychu riman. 5Nätan pisi Dios rimangancunata cäsucugga, razonpam nä cuyacugman muyurun. Chaynuypam Dioswan razonpa cawanganchita musyanchi. 6Chauraga pisi “Dioswanmi cayä” nigga, Jesucristo cawangannuymi cawanman. 7Cuyashäcuna, Dios mandamanganchita cay isquirbimungäga manam mushogchu, antis unaycaglam. Chaytam gamcunaga galayunanpita-pachas mayapäcuray. 8Nätan yapay yarparcärichishay Dios mandamanganchita. Chayga cayan jucninchis jucninchis cuyanacunanchim. Chaynuymi Jesussi cawara, jinaman gamcunas chaynuymi cawarcayanqui. Chaymi lutan ruraycuna nä carupayan, nätan ali ruraycuna nä ruracayan. 9Chaura pisi “Alitam rurayä” niyar, Jesusman yupachicug-mayinta chregniparga, cawayan lutanlata rurayarmi. 10Pisi Jesusman yupachicug-mayinta cuyagga, alitam nä rurayan. Chaynuy cawarga manam juchäcunsi ni pitas juchäcachingasi. 11Nätan Jesusman yupachicug-mayinta chregniypagga, lutanlataran rurayan. Chaura payga manam musyanchu imaycamas cunchuyman aywayanganta. 12Wamränuysi cayagcuna, Jesucristo nä juchaycunapita perdonasha capäcushuptiquim gamcunaman isquirbiyämü. 13Gamcuna nä Dios ningannuy ali cawayagcunapagmi isquirbiyämü, mana cay pachas camasha cangalanpita cawayag Diospa capäcuptiqui. Nätan gamcuna waranpa waranpa mas cäsucurcayagcunapagmi isquirbiyämü, lutan rurachishugniqui munayniyog Asyagta nä yalisha capäcuptiqui. Gamcuna Dioswan yupachicuyta chayrag galayuyagcunapagmi isquirbiyämü, Tayta Diosninchipa nä capäcuptiqui. 14Chaura gamcuna Dios ningannuy nä ali cawagcunapag isquirbimurä, mana cay pachas camasha cangalanpita nä cayag Diospa capäcuptiquim. Gamcuna waranpa waranpa mas cäsucurcayagcunapagsi isquirbimurä, nä ali shayupacurcaptiquim, nätan Dios rimangancunata lapan shongoycunapa chrasquisha capäcuptiquim, jinaman Asyagta nä yalisha capäcuptiquim. 15Chaymi ama cawapäcunquichu Diosta mana cäsucugcunanuyga, ni amatan paycunanuyga ima lutantas rurapäcunquichu. Pisi paycunanuy ruragcagga, manaran Tayta Diosta cuyanragchu. 16Pi maysi Diosta mana cäsucug runaga cawan shongon munangannuyla lutanta rurayarmi, ñawin ricapunganta ima-aygatas munayarmi, nätan imayog canganpitas alinnintucuyarmi. Chaynuy cawayga manam aywamun Diospitachu, antis Diosta mana cäsucug runacunapitam. 17Chaynuy cawayga ushacaglam cayan, nätan Tayta Dios munangannuy cawagmi ichaga cushisha nä cawarcayan imaycamas. 18Wamränuysi cayagcuna, cananga nämi cayanchi ushanan junagchru. Gamcuna mayapäcuraymi Cristotucug shamunanpita. Chayga cayan Cristota chregnigmi. Cananga Cristotucugcuna achcam ricacarärimun. Chaypam musyayanchi ushanan junagcunachru cayanganchita. 19Paycunaga noganchipita yargarärin mana noganchi casta carmi. Chay yargapäcunganwan musyachimanchi paycunaga mana noganchi casta capäcungantam. 20Nätan gamcunawanga cayan Jesucristo cachramungan Santu Espiritum. Chaymi lapaysi gamcunaga shumag musyarcayanqui razoncag willapapita. 21Chauraga gamcunaman isquirbimurä razoncagpita shumag musyapäcuptiquim. Gamcuna musyarcayanquim, mana ima casquis chay razoncagpita yargamunganta. 22Chauraga ¿pitag cayan casqui rimagga? Casqui rimagga cayan “Jesusga manam ‘Salvacugtam cachramushag’ Dios ninganchu” nigmi. Chayga cayan Cristo chregnigmi, chaynuy nirga manam Diospagchu rican, Tayta Diostas ni Diospa-mayin Jesustas. 23Pi maysi Diospa-mayin Jesusta “Manam payga Diospa-mayinchu” nigga, manam Tayta Dioswanchu cawan. Pi maysi “Jesusga razonpa Diospa-mayinmi” nigga, nämi Tayta Dioswan cawayan. 24Chay galarinanpita mayacurcangay willapa ningannuy cawapäcuy. Chay mayapäcungaynuy cawapäcurga, cawapäcunqui Diospa-mayin Jesucristowanmi, jinaman Tayta Dioswanmi. 25Chaynuy cawananchipita Jesucristoga nämi nimaranchi Dioswan chay imaycamas cawananchipita. 26Caycunata isquirbimü chay casqui yachrachigcuna pantacächipäcushuptiquim. 27Nätan Jesús cachramungan Santu Espirituga gamcunawanmi cayan. Chaura quiquin Espíritu lapanta yachrarcayächishuptiquiga, manam pisi yachrachipäcushunayragchu. Pay nimanganchiga manam casquichu, antis razoncagmi. Chauragar cawarcayay Jesucristowan, Santu Espíritu tantiarcayächishungaynuyla. 28Cananga cuyay wamränuysi cayagcuna, cawapäcuy Jesucristopita mana raquicälar, nä pay ricacämuptin mana manchacunanchipag, antis chraramuptin paypa naupanchru cushisha cananchipag. 29Pay alila rurag canganta musyarcayarga, musyapäcunquim chay alita rurag runacunas, Diospa runan capäcunganta.


text: 1Soco vityin, Nyoo ma tachi tuñi ca ra chi ñu ndu̱ ɨɨn ri chihin ra Cristo Jesús, ta ña iyó ca ñu cuhva cuñí coño ñuhu ñu, soco iyó ñu cuhva cuñí Tatyi Ii ra. 2Ta tyicuan caa tucu yuhu, Tatyi Ii Nyoo nyacá ñaha chii vityin vatyi ndachi̱ chi chii, ta chahá chi noo ñayɨvɨ̱ chaa coi cha cuenda cha ɨɨn ri cuví chihin ra Cristo Jesús. Ta vityin ña nyacá ñaha ca ley cuatyi ta tuhun chihi chii. 3Nyoo sacuvi̱ ra noo cha ña cuví sacuvi ley cha quehe̱n cuenda ra Moisés, vatyi ña cuvi̱ chasaha chi coño ñuhu cuatyi yo cha nyacá ñaha chi yo. Yucuan chaha Nyoo saquichi̱ ra chi Sehe ra. Quichi̱ ra chihin noo coño ñuhu tari maa yo, ta chihi̱ ra cha cuenda cuatyi yo, ta sandɨhɨ̱ ra tuhun cha nyacá ñaha cuatyi chi yo. 4Sacuvi̱ Nyoo tyehe caa tacuhva cuvi sacuvi yo cuhva catyí ley ra, vatyi ñima ca cuhva cuñí coño ñuhu yo iyó yo, soco iyó yo cuhva cuñí Tatyi Ii Nyoo. 5Vatyi ñu iyó cuhva cuñí coño ñuhu, cuhva cuñí chi chicá xiñi ñu, soco ñu iyó cuhva cuñí Tatyi Ii Nyoo, cuhva cuñí Tatyi Ii Nyoo chicá xiñi ñu. 6Ta ñu chicá xaan xiñi maa maa ri tuhun cha cuñí coño ñuhu ñu, cunaa ñu nuu Nyoo. Soco ñu chicá xiñi cuhva cuñí Tatyi Ii. Iyó cha taxi ri añima ñu ta cucoo ñu ñayɨvɨ̱ tyicuan ri maa chihin Nyoo. 7Ñu cha maa maa ri cuhva cuñí coño ñuhu chicá xiñi, ñu xaan iñi chi Nyoo cuví ñu, vatyi ni ña cuñí ñu ta ni ña cuví sacuvi ñu cha catyí ley ra. 8Yucuan chaha ñu iyó cuhva cuñí coño ñuhu, ña cuví sacuvi ñu cuhva tahán iñi Nyoo. 9Soco nyoho ña iyó ca ndo cuhva cuñí coño ñuhu, vatyi tatu ndicha cha iyó Tatyi Ii Nyoo añima ndo, iyó ndo chihin cha ɨɨn ri cuví ndo chihin Tatyi Ii Nyoo. Ñu cha yori Tatyi Ii ra Cristo ñohó añima, ñima ñu cuenda ra Cristo cuví chi ñu. 10Soco ñu iyó ra Cristo añima, nyitó añima ñu vatyi sanduvaha̱ Nyoo. Soco coño ñuhu ñu chihi̱ chi cha catyi cuatyi. 11Nyoo sanandoto̱ ra chi ra Jesús cha yaha̱ cha chihi̱ ra. Ta tyicuan caa tucu nyoho, tatu iyó Tatyi Ii Nyoo añima ndo, cusanandoto tucu Nyoo chi coño ñuhu ndo chihin Tatyi Ii ra. 12Ta tyicuan caa yañi, nyaá noo cha nyaá sɨquɨ yo cha sacuvi yo, soco ñima cha sacuvi yo cuhva cuñí coño ñuhu yo. 13Vatyi tatu iyó ndo maa maa ri cuhva cuñí coño ñuhu ndo, cunaa ndo nuu Nyoo. Soco tatu iyó ndo cuhva cuñí Tatyi Ii Nyoo chihin tunyee iñi ra, cuví chasaha ndo chi cha quiñi caa cha cuñí coño ñuhu ndo ta cuconyito ndo cha ndicha cuii. 14Vatyi tandɨhɨ ñu sacuví cuhva saquehén ityi Tatyi Ii Nyoo, sehe Nyoo cuví chi ñu. 15Nya quɨvɨ cha tɨɨ̱n cuenda yo Tatyi Ii Nyoo ta ña yuhví ca yo chi ra, vatyi ñima tari noo ra nyacá ñaha chihin cha xaan cuví ra, ta vityin nanduvi̱ yo sehe ra. Tatyi Ii sacahán chi yo na cahan yo chihin Nyoo tyehe caa: “Sutu Mañi yuhu”, catyí yo chi ra. 16Ta suri maa Tatyi Ii cuan ndu̱ ɨɨn ri chi chihin cha chiñi tuñi yo ta sacoto chi chi yo vatyi cha cuví yo sehe Nyoo. 17Ta cha cuenda cha cuví yo sehe ra, iyó ityi chi yo cha ñihi yo cha vaha cha catyí Nyoo tyi cuhva ra chi yo, ɨɨn ri chihin ra Cristo. Vatyi tatu ɨɨn ri nyehé yo tɨndoho chihin ra Cristo, suri ɨɨn ri cucahnu yo chihin ra. 18Chité vatyi tɨndoho cha nyehé yo vityin, noo cha luhlu ri cuví cha nuu cha tyaquɨ cha cunyehe yo nachaa yo nuu nyaá Nyoo. 19Tandɨhɨ cha savaha̱ Nyoo cuñí xaan chi nyehe chi, ta nyatú chi quɨvɨ cha cusañaha ra yóó cha cuví tandɨhɨ sehe ra. 20Vatyi tandɨhɨ cha savaha̱ Nyoo tɨvɨ̱ chi. Vasɨ ña cuñi̱ chi tɨvɨ chi soco Nyoo chaha̱ ra cha tɨvɨ̱ chi cha cuenda cuatyi cha sacuvi̱ ñáyɨvɨ. Soco catyi̱ Nyoo tyi coo quɨvɨ ta cunduchaa tucu chi inga chaha. 21Tandɨhɨ cha savaha̱ Nyoo ta cunduchaa tucu chi inga chaha, ta ma cutɨvɨ ca, quɨvɨ cha cunasama Nyoo cuhva iyó chi vityin. Ta cucusɨɨ cuñí chi ɨɨn ri chihin tandɨhɨ sehe Nyoo vatyi ma tɨvɨ ca chi. 22Chitó yo vatyi tandɨhɨ cha savaha̱ Nyoo ta nyehé xaan chi tɨndoho. Cahnu xaan tɨndoho nyehé chi tari cha uhvi cha nyehé noo ñaha sɨhɨ cha cacú sehe ña. 23Ta ñima maa ri maa chi nyehé tɨndoho, soco nyehé tucu yoó. Vasɨ cha natɨɨ̱n cuenda yo Tatyi Ii cha chaha̱ quɨyɨ Nyoo chi yo, soco cahnu xaan tɨndoho nyehé yo, vatyi cuñí xaan yo cha tahán ri chi quɨvɨ cha cunanduvi yo sehe ra. Vatyi cunasama ra cuhva iyó coño ñuhu yo. 24Vasɨ ta ñihi ca yo tandɨhɨ cuan soco chitó yo tyi cuñihi yo vatyi chino iñi yo ta chihin cuan cacu yo. Tatu nyatú yo cha cutahan chi chi yo, cuñí chi catyi vatyi ta ñihi ca yo. Tatu cha yaha̱ ñihi yo chi chi, ma cuatu ca yo. 25Soco tatu yɨhɨ́ iñi yo cha ñihi yo noo cha ta nyehe ca yo, cuñí chi cha cuatu yo chihin cha cama iñi yo. 26Ta suri tyicuan caa tyinyeé tucu Tatyi Ii chi yo chihin cha vita cuñí yo vatyi ña chitó yo yoso caa cacan tahvi yo chi Nyoo cuhva tahán chi. Ta Tatyi Ii cuan chicán tahvi chi chi Nyoo cha cuenda yo chihin noo tuhun cha ña cuví nacatyi yo. 27Chitó maa Nyoo ñáá cha caá añima yo, ta chitó ra ñáá cha cuñí Tatyi Ii ra cacan chi, vatyi chicán chi cuhva cuñí maa ra cha cuenda ñáyɨvɨ cuenda ra. 28Chitó yo vatyi ñáyɨvɨ, ñu cuñí vavaha chi Nyoo, tandɨhɨ cha cuví chi ñu ta tyinyeé chi chi ñu, vatyi maa ñu cuví ñu nacachi̱ ra, tari cuhva tyaa̱ ra cuhva chi ñu. 29Vatyi nya quɨvɨ xihna ri, ta cha ñohó nuu Nyoo yóó cuví ñu cucunyicon chi ra. Ta tyaa̱ ra cuhva chi ñu vatyi cucuvi ñu tari Sehe ra, ra Jesucristo, tacuhva vatyi cucuvi ra ra cha ñihi ca cha nuu tandɨhɨ ca yañi ra, ñu yɨhɨ́ tuhun Nyoo. 30Ta ñu cha tyaa̱ Nyoo cuhva tyi cuvi ñu sehe ra, nacana̱ tucu ra chi ñu. Ta ñu cha nacana̱ ra, suri sacuvaha̱ ra chi ñu nuu ra. Ta ñu cha sacuvaha ra chi, chaha̱ ra cha cucahnu cuvi ñu chihin ra. 31¿Ñáá cha catyi yo cha tyicuan caa? Tatu Nyoo ta nyaá ra tumañi iñi chi yo, ¿yóó cha cuví tyaa cuatyi sɨquɨ yo? Yori. 32Nyoo ña catyi̱ ra cha ma cuhva cuenda ra sehe ra, soco chaha̱ cuenda ra chi ra vatyi cúvi ra cha cuenda tandɨhɨ yo. Ta tatu tyicuan caa, ¿atu ma cuhva tucu ra tandɨhɨ ca cha chiñuhú chi yo ɨɨn ri chihin Sehe ra? Cuhva ra. 33¿Yóó cha cuví tyaa cuatyi sɨquɨ ñu cha nacachi̱ Nyoo? Yori. Vatyi Nyoo ican ra cuví ra saha̱ ra tuhun tyi vaha ñu nuu ra. 34¿Yóó cha cuví catyi tyi cuhun yo anyaya? Yori. Vatyi ra Cristo cuví ra chihi̱ cha cuenda cuatyi yo, ta nandoto̱ ra ta vityin nyaá ra chiyo vaha ndaha Nyoo, ta chicán tahvi ra nuu Nyoo cha cuenda yo. 35Ñahri cha cuví sacuachiyo chi yo chihin cuhva cuñí xaan ra Cristo chi yo. Vatyi vasɨ nyehé xaan yo tɨndoho, vasɨ iyó tɨsɨhɨ, vasɨ cahán ñáyɨvɨ chi yo cuenda tuhun Nyoo, vasɨ iyó tama, o ñahri sahma yo, vasɨ yuhví yo, vasɨ chihi yo, soco ma cuvi sacuachiyo tandɨhɨ tɨndoho cuan chi yo chihin cuhva cuñí ra chi yo. 36Vatyi tyehe caa cahán chi nu tutu Nyoo tuhun tɨndoho cha cunyehe yo: Cha cuendon, Sutu Mañi yuhu, ta cuñí cahñi ñáyɨvɨ chi ndi tandɨhɨ quɨvɨ. Ta tari noo mbee cha cua cahñi ñu, tyicuan caa sacuví ñu chi ndi, catyí chi. 37Soco vasɨ yahá yo tandɨhɨ tɨndoho cuan, soco cucuvi vaha ca chasaha yo cha cuenda ra cha cuñí xaan chi yo. 38Yucuan chaha chitó vahi vatyi ñahri maa cha cuví sacuachiyo chi yo chihin cuhva cuñí xaan Nyoo chi yo. Ni tuhun chihi, ni ñayɨvɨ̱ iyó yo, ni ángel, ni tatyi ña vaha, ni cha cuví vityin, ni cha cucuvi ityi nuu ca, ni noo cuan, ta ma cuvi sacusɨɨn chi chi yo chihin Nyoo. 39Ni cha iyó nu sucun, ni cha iyó nu cono xaan, ni nonga cha savaha̱ Nyoo, ma cuvi sacusɨɨn chi chi yo chihin Nyoo, ra cuñí xaan chi yo cha cuenda ra Cristo Jesús Sutu Mañi yo.